
REVISTA  TEOLOGICĂ 

=  organ  pentru  ştiinţa  şi  vieaţa  bisericească.  = 


Abonamentul:  Pe  un  an  50  Lei.  Pe  o  jumătate  de  an  25  Lei 
— -  Un  număr  6  Lei,  t~ - : 


încoronarea. 

Exista  o  împărăţie  ideală ,  în  care  nu  pătrund  decât 
faptele  şi  ideile  mari:  e  împărăţia  legendei. 

Actul  covârşitor  de  mare ,  săvârşit  la  Bălgradul 
muceniciei  noastre \  Duminecă ,  în  cincisprezece  a  lunei  lui 
Octomvrie,  anul  Domnului  una  mie  nouă  sute  douăzeci  şi  doi, 
va  trece  de  bună  seamă  în  lumea  legendei.  Căci  încoronarea 
dela  Alba-lulia  ria  fost  o  simplă  ceremonie  tradiţională, 
menită  să  investească  pe  suveranii  noştri  cu  toate  semnele 
puterii  de  domnie  peste  noroadele  din  întreg  cuprinsul 
României  Mari,  ci  a  fost  şi  este  pecetluirea  supremului 
nostru  ideal  stropit  cu  multe  lacrimi  şi  cu  sânge... 

E  visul  de  aur  pentru  care  părinţii  noştri  au  îndurat 
prigoană  şi  ocară  şi  umilinţe  mari  şi  temniţe  şi  lanţuri, 
bătăi  şi  chinuri  fără  de  sfârşit  şi  moarte  groaznică  prin 
ştreang  şi  sabie. 

E  trâmbiţa  de-aramă,  care  vesteşte  lumii  întregi 
izbânda  năzuinţelor  noastre  de  veacuri;  e  cununa  scumpă 
aşezată  pe  fruntea  nenumăraţilor  mucenici,  jertfa  cărora 

ne-a  adunat  pentru  totdeauna  sub  cârma  aceluiaş  îm¬ 
părat. 

E  apoteoza  unităţii  noastre  naţionale. 

* 

Minunea  cea  mare  s’a  săvârşit.  O  lume  întreagă  s’a 
adunat  la  praznicul  ei  fără  seamăn. 

De  faţă  au  fost  şi  viii  şi  morţii.  Mai  ales  morţii. 
Căci  înaintea  celor  trei  divizii  de  voinici ,  cari  au  defilat 
în  cetatea  sfântă  a  neamului  nostru ,  a  trecut  cortegiul 
măreţelor  umbre:  a  marelui  voevod  Mihaiu ,  a  lui  Horia, 
Cloşca ,  Crişan  şi  Avram  lancu,  precum  şi  toată  oastea 
celor  şapte  sute  de  mii  de  viteji ,  cari  au  murit  —  pentru 
învierea  noastră. 

Şi  uite ,  de  ce- a  fost  alaiul  aşă  de  măreţ;  dece  vuiau 
aşa  de  straşnic  bătrânii  munţi  de  bubuitul  celor  câte-o 
sută  una  guri  de  tunuri  din  Alba  falia  şi  Bucureşti ; 
dece  cântă  văzduhul  cucernice  cântări  de  slavă  şi  răspun¬ 
deau  tăriile  uralelor  ce  răsunau  din  zeci  de  mii  de  piepturi. 
* 

Vor  trece  ani  şi  veacuri,  unul  după  altul.  Şi  croni¬ 
cari  isteţi  vor  căută  să  lămurească  rostul  vremilor  ce  ni 
s’a  dat  să  le  trăim  aievea.  Ajungând  la  ziua  încoronării,  se 
vor  opri  şi  vor  începe  în  leiopiseţi  foaie  nouă.  Şi  vor  scrie 
deasupra  ei  cu  slove  mari  aşă :  Ziua  biruinţa  Neamului 
Românesc  ce  au  gătit-o  Domnul  ca  să  fie  începătură 
de  dreptate  pentru  toate  ^noroadele  din  cuprinsul 
Jării  noastre  întregite. 

Şi  iarăş  vor  mai  trece  veacuri  multe.  Iar  cronicele 
lungi  şi  fără  suflet  vor  fi  mute.  Legcnda-şi  va  începe 
atunci  povestea,  din  care  se  va  zămisli  în  sufletul  mart 
al  unui  poet:  epopeea  neamului  nostru... 


N.  Colan. 

f  Arhimandritul  Mitrofor  E7SEVIE  POP0YICIU. 

Am  ajuns-o  şi  pe  aceasta.  S’a  sfârşit  pământeşte 
acela  care,  în  trup  fiind,  a  dus  o  vieaţă  dintre  cele  mai 
curate:  în  studiu  neîntrerupt  şi  în  cucernice  rugăciuni. 

Evsevie  Popoviciu,  profesorul  dela  facultatea  teo¬ 
logică  din  Cernăuţi,  care  ţi  punea  sufletul  în  grea 
cumpănă,  de  nu  ştiai  ce  să  i  dai  în  o  mai  mare  măsură: 
respectul  cătrâ  Magistru  ori  iubirea  fiască  ce  ţi-o  trezea 
în  suflet,  —  azi  nu  mai  este  între  cei  vii. 

Ceice  l-am  cunoscut  şi  am  avut  aleasa  fericire  să 
ne  înfruptăm  din  rodul  minţii  sale  şi  să-i  simţim  caldul 
inimii  părinteşti,  nu  suntem  surprinşi  de  firescul  desno- 
dământ  al  vieţii  sale  pământeşti,  de  86  ani  împliniţi. 

Din  contră,  credem,  că  de  aceasta  vârstă  patriarhală 
în  zilele  noastre  de  vieţi  scurse  la  repezeală,  L-a  învred¬ 
nicit  Provedinţa  Divină,  ca  de  un  special  şi  binemeritat 
dar,  ca  să  ne  servească  pilda  unei  vii  şi  neobosite 
vieţi  de  harnică  sporire  a  talanţilor  dela  Domnul. 

Un  suflet  curat  şi  o  vieaţă  neprihănită,  un  profesor 
—  ca  rar  altul  —  înzestrat  ca  intelect  şi  ca  sumă  de 
cunoştinţe,  un  muncitor  în  via  învăţăturilor  lui  Hristos 
cu  o  mondială  reputaţie  teologică  şi  totuşi  din  cale 
afară  de  modest,  —  El  a  7ost  cu  adevărat  aceea,  ce  s’a 
zis  despre  Dânsul:  un  sfânt  al  ştiinţei  şi  al  Bisericii  sale... 

O  lungă  şi  laborioasă  vieaţă  pământească,  străbătută 
de  ceeace  se  numeşte  în  Sf.  scriptură  ştiinţa  sufletului 
şi  caracterizată  prin  modestia,  care  pe  Dânsul  l-a  ridicat  la 
cea  mai  înaltă  consideraţie  obştească  —  s’a  încheiat  acum. 

S’a  stins  acela  care,  pe  lângă  grija  familiei  sale  de 
model,  cunoşteâ  numai  două  căi,  ce  duceau  dela  cuibul 
său  familiar  la  AUarul  Domnului  şi  la  Catedra  sa ,  din 

care  a  făcut  al  doilea  altar,  bogat  împodobit  prin  pre¬ 
darea  aproape  a  tuturor  disciplinelor  teologice,  în  lunga 
sa  carieră  de  profesor  începută  la  1862,  ca  profesor  de 
seminar  pentru  studiul  biblic  al  Testamentului  vechiu  şi 
limbile  semitice. 

S’a.  stâns  dupăce,  ieşit  la  pensiune  şi  intrat  arhi¬ 
mandrit  de  scaun  în  serviciul  administrativ  al  arhiepis¬ 
copiei  de  Cernăuţi,  şi-a  dat  şi  în  această  privinţă  în¬ 
treagă  contribuţia  sufletului  său  luminat  şi  puritan. 
Iar  în  vremea  din  urmă,  retras  de  pe  arena  vieţii  publice, 
trăiâ  pentru  studiile  sale,  de  cari  nu  se  putea  despărţi, 
şi  dintre  cari  îşi  alesese  să  întregească  şi  desăvârşească 
Istoria  bisericească  universală,  a  căreia  retipărire  o 
hotărâse  de  curând  Sf.  Sinod  dela  Bucureşti. 

O  întreagă  şi  lungă  vieată  a  trăit  muncind  şi  i  s’a 
dat  să  poată  munci,  până  în  clipele  ultime  ale  vieţii  sale. 

1  se  poate  aplică,  decs  cu  drept  cuvânt  lozinca 
apostolică:  de  a  fi  luptat  bună  luptă  până  in  sfârşit, 
şi  de  a-şi  fi  împlinit  cursul  în  slujba  luminării  atâtor 
generaţii,  sub  steagul  credinţii  lui  Hristos,  Domnul  nostru. 

Şi,  şi-a  încheiat  cursul  vieţii  tocmai  acum,  în  mijloc 
de  mari  frământări  şi  neajunsuri  ale  vieţii  noastre  publice, 
oareşi  cum  pentruca  pilda  vieţii  Sale  cucernice  şi  labo¬ 
rioase,  nu  numai  să-i  eternizeze  numele  venerat  şi  până 
aci,  ci  mai  ales  ca  vieaţa  Lui  să  ne  deie  o  signatură. 
Generaţia  de  astăzi  şi  cele  viitoare  trebue  să  vadă  în 
vieaţa  celuice  a  fost  Evsevie  Popoviciu,  norul  luminos 
al  vremurilor  de  azi,  care  ne  arată  singura  cale  ce  poate 
duce  şi  pentru  noi,  —  dela  robia  şi  păcatele  Eghiptului 
de  ieri,  peste  pustietatea  frământărilor  noastre  pătimaşe 
de  azi,  —  spre  limanul  aşteptărilor  noastre  de  bine, 
pentru  un  viitor  statornic  şi  fericit:  prin  credinţă  de 
granit  şi  prin  muncă  cinstită  şi  neobosită... 

S’a  dus ! 

Dar  îl  însoţesc:  admiraţiunea  şi  lacrimile  noastre 
pentru  ceeace  a  fost  El,  şi  nădejdile  noastre  de  bine 
că  EI,  ca  unul  care  a  învăţat  nu  numai  cu  cuvântul  ci, 
mai  ales,  cu  faptele  îndelungatei  sale  vieţi  rodnice  în 
cele  bune,  va  rămânea  deapururi  tipul  cel  mai  luminos 
al  preotului  imprăştietor  de  lumină  şi  virtuţi,  deopotrivă. 

Dumnezeu  să-l  odihnească  întru  împărăţia  Sa  ală¬ 
turea  de  toţi  drepţii  Săi,  cărora  s’a  asemănat  încă  în 
vieaţa-i  pământească. 

Arad.  Dr.  Gh.  Cinhandu, 

proloiereu,  asesor  consistorial. 


Studiul  pastoralei  în  biserica  românească. 

SECŢIUNEA  n. 

—  Pe  alte  căi.  —  (Urmare;. 

XX. 

2.  Aşeeămintele  pentru  protecţiunea  fetelor.  — 
Astăzi  se  călătoreşte  mai  mult  ca  altădată.  Nu  numai 
bărbaţii,  ci  şi  femeile  şi  chiar  fetele.  Pentru  scopuri  de 
studii,  pentru  a-şi  deschide  un  drum  în  vieaţâ,  multe 
tinere  străbat  drumuri  depărtate.  Şi  mijloacele  de  umblare 
sunt  azi  mai  multe  şi  mai  uşoare  ca  înainte  vreme. 

Dar  odată  cu  ele,  s’au  înmulţit  şi  primejdiile  O 
fată  se  poate  încrede,  poate  cădeâ  pe  mâna  cuiva,  o 
poate  speculă  şi  nenoroci  să  nu  mai  fie  om  toată  vieaţa. 
Nu  e  mult  de  când  am  citit  cazul  unuia,  înainte  de 
răsboiu,  care  se  căsătoreâ  în  Belgia,  îşi  treceâ  tânăra 
soţie  în  Anglia,  şi  acolo  o  predă  agenţilor  lui,  care  apoi 
o  duceau  în  oraşe  depărtate  pe  continent  în  localurile 
de  desfrâu.  Starea  aceasta  a  mers  o  bucată  de  vreme, 

până  ce  a  fost  prins.  Dar  a  apucat  să  nenorocească 
multe  fete. 

Cine  călătoreşte  pe  căile  ferate  germane,  vede  în 
multe  vagoane  şi  în  gări  înştiinţări  pentru  fetele  care 
călătoresc  singure  că,  în  caz  de  nevoie,  să  se  adreseze 
la  cutare  oost  unde  găsesc  ajutor  şi  informaţiune.  Găseai 
înşirate  liste  de  oraşele  în  care  se  găseau  asemenea 
posturi,  iar  pentru  oraşele  şi  localităţile  în  care  nu  se 
găseâ  o  asemenea  organizare,  fetele  erau  îndemnate  să 
se  îndrepteze  către  capul  staţiunii  de  cale  ferată. 

Aceasta  arată  că  sunt  luate  măsuri  nentru  ocrotirea 
fetelor,  ca  să  nu  cadă  pe  mâna  oamenilor  primejdioşi. 
Da,  Noua  Pastorală  n’a  lăsat  această  stare  fără  leacul  ei. 

In  foarte  multe  oraşe  din  Europa  şi  de  aiurea, 
există  orgmizaţiuni  pentru  ocrotirea  fetelor  plecate  în 
străini.  Ele  sunt  numite  «Societăţi  prieteneşti»  (Vereine 
der  Freundirtnen )  sau  cu  cuvântul,  greu  de  tradus  pe 
româneşte  în  întrebuinţarea  aceasta,  fiindcă  nu  este  ni¬ 
ţel -sul  cel  obişnuit  de  patrie,  cu  care  traducem  cuvântul 
nemţesc  Heinat.  Se  numesc  şi  Heimaten ,  pe  care  1-atn 
putea  traduce  cu  vetre  .casnice. 

Aceste  aşezăminte  au  agenţi  şi  agente  în  felurite 
oraşe.  Fata  sau  femeia  care  călătoreşte  şi  nu  are  pe 
nimenea  într’o  localitate,  se  poate  îndreptă  către  agentul 
filialei  locale,  şi  acolo  poate  fi  sigură  că  găseşte  sfat, 
ajutor  şi  bună  îndrumare. 

Nici  nu  şi  dă  seamă  cineva  de  câte  primejdii  feresc 
astfel  de  aşezăminte...  Ele  s’au  înfiinţat  tocmai  pentrucă 
aceste  primejdii  ex'stă  şi  se  înmulţesc.  Nu  este  vorba 
numai  că  te  duci  undeva  şi  nu  ştii  la  cine  să  te  îndrepţi. 
Este  vorba  să  nu  cazi  pe  mâna  unui  netrebnic  care  să 
te  speculeze. 

|Cu  umblarea  multă  şi  uşoară  azi  prin  lume,  pe 
multe  fete  le  pândesc  astfel  de  primejdii.  Apare  undeva, 
în  vreun  ziar  străin,  că  se  caută  o  fată  pentru  cutare 
slujbă:  profesoară,  îngrijitoare  la  copii,  etc.  In  ţările  cu 
populaţiunea  deasă,  totdeauna  se  găsesc  fiinţe  gata  a 
plecă  peste  graniţă  să-şi  câştige  pânea.  Şi  dacă  nu  e 

cine  să  spuie  un  sfat  bun,  multe  fete  pleacă  fără  a  şti 
încotro  se  duc.  Merg  cu  încredere,  fără  a  bănui  că  pe 
lume  sunt  şi  oameni  care  pândesc  curăţia  lor.  Când  au 
ajuns  la  destinaţie,  cine  ştie  peste  ce  monstru  au  dat, 
care  le  sechestrează,  le  nenoroceşte  şi  apoi  le  predă  în 
braţele  localurilor  de  desfrâu. 

De  multeori  se  intreprinde  un  adevărat  negoţ  pe 
spinarea  fetelor  neştiutoare.  E  un  flagel  internaţional, 
pe  care  şi  Liga  Naţiunilor  I-a  trecut  între  chestiunile 
ei,  ca  să  le  rezolve. 

Cine  e  la  curent  cu  aceste  chestiuni  se  întâlneşte 
deseori  cu  aşâ  zisa  La  Trăite  des  Blanches,  care  nu  e 
altceva  decât  robia  modernă,  care  se  îndeplineşte  pe 
spinarea  fetelor  prinse  în  colivie,  nenorocite  şi  date  în 
braţele  desfrâului.  Ii  zice  la  Trăite  des  Blanches ,  adică 
negoţul  cu  femeile  albe ,  în  paralel  cu  negoţul  negrilor, 
care  se  făcea  odată  şi  a  fost  desfiinţat.  Totuşi  a  mai 
rămas  acum  acel  al  femeilor  de  rasă  albă  în  folosul 
desfrâului,  şi  se  vede  că  bântuie,  dacă  şi  Liga  Naţiunilor 
şi-a  propus  să  se  ocupe  de  el.  In  congresele  de  mora¬ 
lizare  e  foarte  des  vorba  de  această  chestiune,  numai 
că  noi  în  România  nu  aflăm,  din  cauza  stării  jalnice  a 
presei  noastre,  care  nu  ştie  să  ţie  lumea  la  curent  cu 
ce  e  vrednic  de  ştiut. 

Ei  iată,  negoţul  acesta  se  alimentează  cu  fete  prinse 
în  felul  acesta.  Cum  e  organizată  literatura  imorală,  de 
se  tipăre  şte  într’o  ţară  şi  e  vândută  in  altă  ţară,  ca  să 
nu  poată  fi  urmărit  locul  de  fabricare,  aşâ  şi  negoţul 
acesta  este  organizat  cu  fire  internaţionale. 

Acum  se  poate  pricepe  ce  folos  nemăsurat  au  acele 
«Societăţi  prieteneşti»  sau  Heimat  ele,  care  primesc  tot¬ 
deauna  şi  îndrumează  bine  pe  fetele  cari  sunt  nevoite 
să  umble  prin  străini. 

Ele  sunt  prevăzute  cu  nişte  cataloage,  care,  în 
Germania,  poartă  numele  de  der  deatsche  Ratgeber,  dar 
se  găsesc  în  toate  limbile.  Se  tipăresc  în  mii  de  exem¬ 
plare,  care  înainte  de  răsboiu  se  puteau  găsi  cu  30  de 

pfenigi  bucata,  iar  asociatele  le  cumpărau  cu  10  pfenigi. 
Un  astfel  de  catalog  cuprinde  toate  adresele  agenţilor 
din  localităţile  pe  unde  ai  de  umblat,  iar  acolo  unde 
nu  e  agenţie,  iţi  dă  îndrumări  ce  ai  de  făcut,  la  cine 
să  te  îndrepţi. 

Se  înţelege  bine,  cu  aceasta,  toate  persoanele  sus¬ 
pecte,  care  se  pot  oferi  cu  gând  rău  unei  fete  şi  s’o 
ducă  în  cine  ştid  ce  cursă,  nu  mai  au  chip  să-şi  intindă 
iţele  lor.  Înarmată  cu  catalogul,  dacă  nu  are  pe  cineva 
cunoscut,  fata  ştie  de  mai  nainte  unde  are  să  se  ducă. 

Cu  toată  această  bună  organizare,  tot  mai  sunt 
fete  care  se  încurcă,  pentrucă  ea  încă  nu  este  destul 
de  bine  cunoscută.  Dările  de  seamă  ale  acestor  aşeză¬ 
minte  au  de  povestit  destule  cazuri  în  care  au  fost  de 
ajutor  multor  nenorocite.1  Şi  chiar  când  nu  e  vo'ba  de 
primejdii  care  ar  fi  existat,  dar  oricum,  cine  se  îndreaptă 
că» re  agenţiile  acestor  societăţi  se  indrumează  uşor, 
fără  a  mai  perde  vreme.  Nu  este  vorba  numai  să  fi 
ferit  de  primejdie,  ci  şi  să  şti  unde  găseşti  serviciu, 
cum  procedezi  mai  bine  să-l  găseşti,  etc.  Toate  acestea 
se  regulează  prin  acele  agenţii. 

La  sediile  lor  din  oraşele  mai  mari,  precum  în 
Berlin,  ele  sunt  organizate  ca  adevărate  restaurante  şi 
oteluri,  unde  fata  găseşte  toată  uşurinţa. 

Acestea  sunt  lucruri  pe  care  le-a  organizat  tot 
munca  creştinească.  Ele  au  eşit  din  spiritul  de  a  face 
adevărată  activitate  pastorală,  adică  a  aplică  dragostea 
de  aproapele  în  toate  întortocheturile  vieţii  moderne  şi, 
întrucât  face  aceasta,  înseamnă  că  pastorala  a  întrebu¬ 
inţat  căi  poruncite  de  împrejurările  atât  de  deosebite 
ale  vremii  în  care  trăim. 

Dar  câte  altele  nu  sunt  de  văzut! 

(Va  urmă).  Arhim.  SCRIBAN. 


‘  Se  găsesc  povestite  şi  îo  M.  He-inig,  Op.  cit.  p.  186.. 

Spre  o  nouă  vieaţă  morală. 

Crizele  sufleteşti  prin  cari  a  trecut  lumea  in  ul¬ 
timul  timp  au  produs  o  adâncă  tulburare  în  vieaţa 
socială. 

O  descumpănire  morală  din  ce  în  ce  mai  accen¬ 
tuată  pare  a  aşeză  veacul  nostru  în  categoria  istorică  a 
epocelor  decadente. 

Goana  fără  popas  după  câştiguri  exclusiv  mate¬ 
riale,  a  coborât  atât  de  mult  nivelul  sufletesc  al  ome¬ 
nirii  încât  călăuzirea  morală  a  vieţii  apare  aproape 
fără  rost. 

De  prisos  să  mai  crezi  în  ideal  în  mijlocul  unei 
lumi  practice  care  despreţueşte  linia  dreaptă  a  vieţii  şi 
frumseţea  neperitoare  a  unei  atitudini  morale. 

Nici  când  par’că  egoismul  n’a  ajuns  la  exagerări 
aşâ  de  sălbatece  şi  la  un  exclusivism  atât  de  brutal. 
Nin  o  preocupare  care  să  treacă  dincolo  de  orizontul 
îngust  al  utilităţilor  personale,  nu  se  desluşeşte  în  cercul 
ostenelelor  noas're.  Solidaritatea  socială  e  sfâşiată  de 
tendinţe  contradictorii. 

Individualismul  —  prin  defin'ţie  —  centrifugal  şi 
refractar  oricărei  încercări  de  disciplină  trezeşte  în  lume 
un  haos  de  patimi,  cultivând  ana>hia  cea  mai  primej¬ 
dioasă. 

Colaborarea  firească  pe  care  o  presupune  orice 
organizaţie  socială  normală,  se  reduce  numai  la  aso¬ 
ciaţii  efemere  de  interese  şi  la  coaliţii  întâmplătoare  în 
vederea  unui  câştig  meschin. 

Homo  homini  lupus  are  în  zilele  noastre  o  justifi¬ 
care  tragică;  iar  bellurn  omniurn  contra  omnes  e  o  rea¬ 
litate  confirmată  de  atâtea  fapte  din  domeniul  vieţii  po¬ 
litice  şi  economice  contemporane.  Imoralizarea  progre¬ 
sivă  a  omenirii  şi  materializarea  vieţii  sociale  dezarmează 
idealismul  cel  mai  statornic. 

E  însă  o  putere  în  lume  care  rezista. 

E  conştiinţa  creştină  crescută  la  şcoala  renunţării 
şi  altruismului  evanghelic. 

I)r  aceia  când  zicem:  spre  o  nouă  vieaţd  morală 
înţelegem :  spre  o  reală  vieţuire  creştină.  Noi  împotrivim 
neutralităţii  morale  care  ascunde  atâtea  laşităţi  şi  care 
compromite  atât  de  adânc  vieaţa  secolului  nostru,  ero¬ 
ismul  misionarismului  evanghelic. 

El  singur  poate  să  trimeată  un  val  de  spiritualitate 
şi  vrednicie  morală  asupra  lumii  de  azi  şi  să  dărâme 
acel  turn  al  Siloamului  modern  zidit  din  atâtea  nedrep¬ 
tăţi  şi  urâciuni  în  m  jlocui  vieţii  noastre. 

înapoi  deci  la  Evanghelie  I 

După  atâtea  rătăciri  pe  marea  incertitudinilor  indi¬ 
viduale  să  ne  hotărâm  măcar  acum,  în  preajma  deza¬ 
strului,  să  ne  întoarcem  către  adevărurile  pe  care  nu 
le-au  putut  sfărâmă  toate  atacurile  negaţiei  şi  toată  in¬ 
diferenţa  scepticismului  secular. 

Căci  «Doamne,  la  cine  să  ne  mai  ducem?  Pretu- 
tindemi  am  fost  înşelaţi.  Tu  singur  ai  cuvintele  vieţii 
vecinice,  de  care  însetează  azi  atât  de  mult  sufletul  no¬ 
stru  înstreinat».  Diac .  Gr.  Cristescu. 

Unitatea  Bisericii. 

i. 

lisus  Hristos  a  voit  ca  Biserica,  pe  care  a  întemeiat*o  El, 
să  fie  una  (loan,  X,  16);  El  s’a  rugat  pentru  această  unitate 
în  preziua  patimei  Sale  (ibid.  XVII,  21),  înfăţişându-o  ca  o  ana¬ 
logie  a  legăturilor  cari  există  între  Părintele  şi  Fiiul  şi  ca  do¬ 
vadă  a  misiunii  sale  dumnezeeşti.  Chiar  şi  apostolii,  deşi  des¬ 
părţiţi  prin  spaţiu  şi  piedeci,  s'au  străduit  să  păstreze  unitatea 
atât  de  scumpă  învăţătorului  lor  divin  şi  Mântuitorului.  Nimic 
nu  le  eră  aşâ  de  antipatic  ca  desbinarea  şi  neînţelegerea;  spre 
a  le  combate  ei  nu  găsiau  cuvinte  prea  energice  şi  îndemnuri 
prea  stăruitoare.  E  de  ajuns  să  ne  amintim  dojenile,  pe  care 
Ie  adresă  sf.  Pavel  Bisericii  din  Corint,  tulburate  de  certe,  pentru 
a  înţelege  adevărul  cuvintelor  noastre. 

Există  două  principii,  cari  servesc  de  bază  pentru  unitatea 
Bisericii:  credinţa  şi  dragostea.  Cea  dintâi  se  rapoartă  mai  di¬ 
rect  la  spirit,  a  doua  la  inimă.  Fără  credinţă  unitatea  este  ab- 

stradă,  lipsită  de  obiect,  de  substanţă;  fără  dragoste  ea  este 
lipsită  de  vieaţă  şi  de  roade.  Unite  amândouă,  ele  produc  o 
unitate  reală,  plină  de  vieaţă,  îmbelşugată  în  roade  bune. 

Să  nu  dăm  uitării  o  altă  condiţie  a  adevăratei  şi  fecundei 
unităţi,  care  aparţine  Bisericii  creştine:  aceasta  este  că  ea  trebuie 
să  fie  îmbrăţişată  în  mod  liber,  că  ea  trebuie  să  vie  nu  din 
afară,  ci  din  adâncul  sufletului  liber  şi  crezător.  Unitatea  impusă 
este  o  petrificaţie,  o  robie.  Afară  de  despotismul  moral,  care 
constituie  caracterul  acestui  fel  de  unitate,  ea  are  acea  însuşire 
deosebită,  că  lărgeşte  graniţele  pretinselor  sale  drepturi  până 
la  negaţia  tuturor  drepturilor  inteligenţii,  chiar  a  celor  mai  legi¬ 
time,  în  Ioc  să  se  mărginească  la  adevărurile  revelate,  cari  de¬ 
păşesc  hotarele  spiritului  omenesc;  unitatea  silită,  exterioară, 
invidioasă,  dă  năvală  în  domeniul  opiniilor  şi  cunoştinţelor 
omeneşti.  Atunci  raţiunea  omenească,  lipsită  de  spaţiu,  de  miş¬ 
care,  cade  într’una  din  aceste  două  extremităţi:  sau  ea  abzice 
de  drepturile  ei  şi  slăbeşte  în  neactivitate,  sau  ridică  stindardul 
revoitei  împotriva  adevărurilor  divine,  care  sunt  mai  pe  sus 
de  înţelegerea  ei.  Noi  mărturisim  preferinţa  noastră  pentru  cre¬ 
dinţă,  chiar  în  paguba  speculaţiilor  spiritului;  căci  ea  este  o 
cale  mai  sigură,  mai  fecundă  şi  mai  generală  decât  cea  a  cu¬ 
noştinţelor  omeneşti;  însă  noi  credem,  că  se  tăgăduieşte  cre¬ 
dinţa,  în  timp  ce  se  tăgăduiesc  drepturile  raţiunii. 

Pentru  a  păstră  unitatea  credinţii,  pentru  a  menţineâ  ade¬ 
vărul  întru  dragoste,  pentru  a  cimenta  raporturile  frăţeşti  între 
membrii  Bisericii  şi,  cu  ajutorul  acestei  ordine  perfecte,  a  con¬ 
duce  pe  credincioşi  la  perfecţiunea  lui  Hristos,  apostolii  şi  ur¬ 
mătorii  lor  au  statorit  condiţii  şi  mijloace,  într'un  cuvânt,  o  or¬ 
ganizaţie  pentru  Biserică.  Noi  avem  intenţia  să  zicem,  că  în 
vederea  acestui  scop,  ei  alcătuiră  o  mărturisire  de  credinţă  obli- 
gătoare  pentru  toţi  membrii  Bisericii;  adunări  pentru  rugăciuni, 
în  cari  toţi  erau  datori  să  laude  pe  Dumnezeu  c'un  cuget  şi 
c*o  inimă;  Jaine,  al  căror  principiu  este  botezul,  care  uneşte  pe 
toţi  aderenţii  împărăţiei  lui  Dumnezeu;  căci,  zice  sf.  Pavel: 
«Pentrucă  printr'un  Duh  noi  toţi  într'un  trup  ne-am  botezat» 
{Corint.  XII,  13).  Cât  pentru  eucharistie,  ea  este  cununa  tuturor 
darurilor  şi  tuturor  harurilor  nemărginitei  bunătăţi  dumnezeeşti; 
totodată  această  taină  măreaţă  serveşte  ca  mijloc  puternic  de 

un'tate  Intre  aceia,  cari  se  împărtăşesc  cu  ea,  căci  acelaş  apostol 
învaţă:  «Şi  toţi  într’un  Duh  ne-am  adăpat»  (ibid.)  «Paharul  bine¬ 
cuvântării  care  binecuvântăm,  au  nu  este  împărtăşirea  sângelui 
lui  Hri<tos?  Pâinea  care  frângem,  au  nu  este  împărtăşirea  tru¬ 
pului  fui  Hristos?  Căci  o  pâine,  un  trup,  cei  mulţi  suntem: 
că  toţi  dintr’o  pâine  ne  Împărtăşim»  (I.  Cor.,  X,  16,  17).  Afară 
de  aceste  mijloace  misterioase  şi  intime,  ex:stă  regule  de  con¬ 
duită  exterioară,  numite  în  de  comun  regule  de  disciplina ;  ele 
sunt  o  necesitate  de  vieaţă  pentru  orice  societate  bine  organi¬ 
zată.  Există  o  instituţie  dumnezeiască  care,  cu  toate  că  slujeşte 
aşazicând  de  instrument  autorizat  pentru  săvârşirea  tainelor, 
este  isvorul  regulamentelor  disciplinare  sau  canonice  In  Biserică. 
N'avem  nevoie  să  spunem,  că  vorbim  despre  preoţie.  Scoborî- 
tori  dela  lisus  Hristos  prin  apostoli,  păstorii  au  chemarea  esen - 
ţială  (sacramentelle)  să  aplice  oamenilor  de  bună  voinţă  mij¬ 
loacele  mântuitoare  harice,  şi  să  stabilească  legi,  conform  tre¬ 
buinţelor  lor.  Legile  principale  ale  creştinismului  fiind  cele  ale 
libertăţii  spirituale  şi  ale  dragostei  frăţeşti,  regulele  particulare 
şi  exterioare  trebuie  să  se  bazeze  pe  aceste  principii.  Conse¬ 
cinţa  naturală  a  acestui  spirit  interior  şi  a  limitelor  exterioare, 
este  unitatea  tuturor  împreună  şi  a  tuturor  întru  lisus  Hristos. 
Acum  ca  şi  altădată  întemeiem  cuvintele  noastre  pe  cele  ale 
lui  Dumnezeu.  Sf.  Pavel  se  exprimă  în  chipul  următor:  «Şi 
acela  (lisus  Hristos)  a  dat  pe  unii  apostoli;  iar  pe  alţii,  pro¬ 
roci;  iar  pe  alţii,  evanghelişti;  iar  pe  alţii,  păstori  şi  dascăli; 
spre  săvârşirea  sfinţilor  spre  lucrul  slujbei,  spre  zidirea  trupului 
lui  Hristos;  Până  ce  vom  ajunge  toţi  ia  unirea  credinţei  şi  a 
cunoştinţei  Fiiului  lui  Dumnezeu,  Intru  bărbat  desăvârşit,  la 
măsura  vârstei  plinfrei  lui  Hristos;  ca  să  nu  mai  fim  prunci, 
Invăluindu-ne  şi  purtându-ne  de  tot  vântul  învăţăturii,  Intru 
amăgitura  oamenilor,  întru  vicleşug  spre  meşteşugirea  Înşelă- 
dunei;  ci  adevăraţi  fiind  întru  dragoste,  să  creştem  toate  Intru 
e),  care  este  capul,  Hristos:  din  care  tot  trupul  potrivit  alcă- 
tuindu-se  şi  încheindu-se  prin  toată  pipăirea  dârei,  după  lucrare 
întru  măsura  fiecărui  mădular,  face  creşterea  trupului  spre  zi¬ 
direa  sa  singur  întru  dragoste»  (Efes.,  IV,  lî — 16). 

Aceste  cuvinte  sfinte  şi  dumnezeeşti  cuprind  o  descriere 
completă  a  unităţii  creştine,  a  obârşiei,  a  temeliei,  a  spiritului* 
a  mijloacelor  sale. 

Nu  rămâne  altceva,  decât  să  o  pună  omul  în  practică,  sau 
mai  bine  să  se  aducă  din  nou  la  putere  ceeace  a  fost  altădată. 
Biserica  antică,  înainta  de  desbinarea  ei,  păstră  neştirbite  înţe¬ 
legerea  şi  unitatea,  fie  purcezând  dela  deal  la  vale,  fie  urcând 
dela  vale  la  deal.  Păstorii  instituiţi  prin  putere  dumnezeească, 
uniţi  prin  alipirea  lor  cătră  credinţa  comună,  şi  legaţi  prin  res¬ 
pectul  şi  dragostea  reciprocă,  îngrijeau  cu  credinţă  de  păzirea 
depozitului  sfânt  Ei  scoteau  această  credinţă  din  ajutorul  fă¬ 
găduit  şi  real  al  unicului  păstor  suprem  şi  cap  al  Bisericii, 
precum  şi  din  regula  catolică  a  credinţii.  Cu  această  regulă  şi 
cu  ajutorul  Duhului  Sfânt,  def  neau  ei  şi  explicau  adevărurile 
descoperite,  şi  alcătuiau  din  eie  o  mărturisire  de  credinţă  sau 
simbol.  Avându-şi  provenienţa  dela  păstorii  Bisericii  întregi, 
simbolul  este  astfel  investit  cu  o  autoritate  adevărată.  Tot  astfel 
practica  rugăciunilor  şi  a  tainelor,  în  ceeace  are  ea  esenţial,  a 
fost  conservată  şi  stabilită  de  lucrarea  comună  a  Bisericii,  fn 
modul  acesta,  păstorii  Bisericilor  particulare  nu  făceau  nimic  in 
numele  lor  propriu,  ci  numai  în  numele  Bisericii:  autoritatea 
lor  nu  eră  aşadară  personală;  doctrina  lor  nu  eră  individuală. 
Aceasta  e  cauza,  că  lumea  primeâ  simbolul,  pe  care  11  propu¬ 
neau  ei  şi  conducerea  lor,  fără  împotrivire,  fără  teamă,  că  s’a 
supus  unui  jug  ilegitim.  De  altfel  învăţătura,  al  cărei  explicâtor 
eră  păstorul,  nu  eră  nouă;  ea  fusese  totdeauna  recunoscută  şi 
păstrată  în  tot  timpul  de  fiecare  parte  a  creştinătăţii.  In  ce  pri¬ 
veşte  autoritatea,  ea  eră  mai  curând  o  funcţiune,  o  slujbă ,  ase¬ 
menea  celeia  a  Dumnezeu  Omului,  care  a  venit  pe  pământ, 
nu  pentru  a  fi  servit,  ci  pentru  a  servi.  Adevăraţii  păstori, 
căutau  totdeauna  să  Îndepărteze  din  acţiunile  lor  chiar  şi  apa- 
rinţa  de  stăpânire;  aşâ,  In  toate  hotărârile  de  oarecare  însem¬ 
nătate,  se  înconjurau  de  împreună  lucrătorii  lor,  adecă  de  pă¬ 
stori  de  al  doilea  ordin;  apoi  ei  lucrau  în  faţa  întregii  Biserici, 
care  fusese  încredinţată  conducerii  lor.  Conduşi  de  acest  exemplu, 
păstorii  secundari  lucrau  tot  aşâ  In  cercul  lor  mai  restrâns. 
Prin  aceste  mijloace  unitatea  credinţii  şi  unirea  inimilor  erau 
cu  uşurinţă,  în  chip  firesc  şi  liber,  conservate. 

Dacă  noi  întoarcem  ordinea  mergând  de  jos  în  sus,  vom 
vedeâ  urmându-se  aceiaşi  cale,  aceiaşi  metodă.  Cel  mai  smerit 
preot  de  sat  propovăduia  modestei  sale  turme  credinţa  comună 


—  266  — 


întregei  Biserici;  ei  ţineâ  cu  ea  raporturi  părinteşti  şi  frăţeşti ; 
el  eră  cu  dânsa  în  comuniune  de  rugăciuni  şi  de  taine  şi  îi 
oferiâ,  in  persoana  sa,  un  model  de  dragoste.  Urcând  treptele 
mai  înalte  ale  scării  ierarhice,  găsim  aceleaşi  raporturi  între 
întâii  păstori  şi  între  cooperatorii  lor  de  al  doilea  rând:  nici 
un  fel  de  dominaţie,  nimic  arbitrar,  nici  o  opinie  particulară 
prezentată  ca  tot  atâtea  dogme.  Aceiaşi  linie  de  conduită  erâ 
urmată  de  cătră  primii  păstori  în  ocârmuirea  colectivă  a  Bise¬ 
ricii  universale.  In  felul  acesta,  unitatea  se  menţinea  fără  greu¬ 
tate.  Cu  anevoie  ar  şi  înţelege  cineva,  în  ce  mod  ar  fi  putut 
să  se  introducă  desbinările. 

Noi  n’am  înfăţişat  un  ideal,  nici  o  utopie.  Această  stare 
de  lucruri  a  existat  în  vechime  în  toată  Biserica.  Dar  din  ne¬ 
norocire  unitatea  şi  unirea  au  fost  nimicite.  Nu  vorbim  despre 
neînţelegerile  iscate  de  oarecari  novatori,  cari  dogmat  zară  în 
decursul  celor  dintâi  veacuri.  Sforţările  lor  s’au  lovit  de  uni¬ 
tatea  Bisericii,  şi  timpul  a  rostit  judecata  sa  asupra  părerilor  lor.. 
Ceeace  deplângem  noi  mai  presus  de  toate,  este  desbinarea, 
care  a  avut  loc  între  Bisericile  Răsăritului  şi  ale  Apusului,  şi 
chiar  despărţirea  acesteia  din  urmă  în  două  partide  număroase. 
Cât  priveşte  întâiul  eveniment,  nu  vom  arătă,  acum,  nici  isto¬ 
ricul  lui,  nici  cauzele  lui;  vom  constată  numai  aceea,  că  în 
această  împrejurare  Biserica  orientală  a  vorbit  în  numele  Bise¬ 
ricii  tuturor  timpurilor,  şi  că  patriarhul  Bisericii  apusene  (căci 
el  singur  a  fost  cauza  desbinării)  a  vorbit  în  numele  său  pro¬ 
priu;  că  patriarhii  răsariteni  apărară  vechea  rânduială  a  Bise¬ 
ricii,  şi  că  papa  introduse  una  nouă. 

Bisericile  despărţite  se  siliră  totdeauna  să  păstreze  unitatea 
în  cercul  lor  particular.  Urmează  ele  vechea  cale  asupra  ace¬ 
stui  punct?  Unitatea  lor  internă  este  ea  reală?  Poate  ea  con¬ 
tribui  la  restabilirea  vechei  unităţi  între  ele?  Vom  răspunde  la 
aceste  întrebări  într’un  alt  articol. 

II. 

După  ruperea  unităţii  între  Comunităţile  creştine,  care  al¬ 
cătuiau  altădată  sfânta  Biserică  una,  sobornicească  şi  aposto» 
lească,  fiecare  din  aceste  comunităţi  caută  să  păstreze  o  unitate 
particulară  în  sânul  ei  propriu.  Cu  cât  mai  mult  se  apropie 

această  lucrare  de  unitatea  Bisericii  primitive,  cu  atât  serveşte 
ea  mai  mult  de  mărturie  în  favorul  fidelităţii  faţă  de  doctrina, 
constituţia  şi  spiritul  adevăratei  Biserici.  Dar,  cum  binele  are 
aceâ  însuşire  particulară,  că  este  expansiv,  pătrunde  toţ  ce-î 
înconjoară,  tot  aşâ  adevăratul  mod  de  a  practică  unitatea  inte¬ 
rioară  şi  particulară,  contribuie  la  unitatea  generală,  atrăgând 
elementele  eterogene.  Să  examinăm  aşadară  în  ce  măsură 
există  această  unitate  particulară  în  diferitele  ramuri  ale  cre¬ 
ştinătăţii. 

Să  începem  cu  aceea,  care  pare  a  fi  cea  mai  îndepărtata 
de  această  unitate. 

Biserica  protestantă  n’are  de  loc  unitate,  şi  ea  mărturiseşte 
însăşi,  că  nu  se  interesează  prea  mult  de  ea.  Numele  ei  este 
curat  negativ  şi  nu  datează  decât  dela  o  întâmplare,  care  a 
avut  loc  în  epoca  Reformei.  In  mod  logic,  un  atare  nume  nu 
dă  nici  un  fel  de  cunoştinţă  esenţială  despre  subiectul,  a  cărui 
natură  căutăm  să  o  descoperim.  Voi  protestaţi  împotriva  des¬ 
potismului  religios  şi  împotriva  inovaţiilor,  care  au  desfigurat 
Biserica  romană;  specificaţi-le,  şi  spuneţi,  dacă  primiţi  restul 
învăţăturii  propovăduite  de  cătră  această  Biserică.  Voi  desa- 
probaţi  constituţia,  pe  care  a  dat*o  papa  Bisericii,  al  cărei  cap 
se  pretinde  a  fi;  arătaţi-ne,  care  e  constituţia,  pe  care  aţi  pus-o 
voi  în  locul  ei.  Biserica  protestantă  nu-i  Biserica  romană,  e 
netăgăduit;  dar  ce  e  ea  atunci?  Denumirea  d z  protestant  nu  ex¬ 
primă  ideea  de  unitate;  ea  nu  serveşte  decât  ca  punct  de  reu¬ 
nire  pentru  o  aglomeraţie  de  diferite  partide,  care  n'au  între 
ele  nici  o  legătură  de  cohesiune. 

De  altcum,  creştinii  ce  poartă  acest  nume,  simt  înşişi  in¬ 
suficienţa  acestei  legături;  ei  s'au  împărţit  în  mai  multe  frac¬ 
ţiuni,  care  au,  fiecare,  nume  deosebite,  cum  sunt:  Luterani , 
Calvini  şti,  Metodişti,  Independenţi ,  etc.  Aceste  numiri  exprimă 
tot  aşâ  de  puţin  natura  lor,  ca  şi  titlul  lor  colectiv.  Cu  toate 
acestea,  acei  protestanţi  cari  simt  trebuinţa  unităţii,  Evanghelicii, 
cred  a  o  găsi  în  alipirea,  pe  care  o  profesează  toate  societăţile 
reformate,  faţă  de  Biblie ,  adecă  faţă  de  cuvântul  cel  scris  al  lui 
Dumnezeu.  Dar  această  legătură  comună  nu  e  decât  aparentă^ 
ea  e  ruptă  de  principiul  liberei  cercetări.  Intr’adevăr,  dacă  e 
îngăduit  fiecăruia  să  înţeleagă  Sfânta  Scriptură  în  felul  său?; 

dacă  înţelesul  cuvântului  lui  Dumnezeu  este  subordinat  inter¬ 
pretării  particulare,  cu  alte  cuvinte  raţiunii;  dacă  el  atârnă  de 
dispoziţia  inimei  noastre,  care  are  o  înrâurire  necontestată 
asupra  ideilor  noastre,  atunci  ceeace  dominează  în  noi  este 
elementul  omenesc,  nu  mai  e  Dumnezeu,  care  grăieşte.  In  Bi¬ 
blie,  obiectul  principal  este  Înţelesul  şi  spiritul;  slova,  cartea  nu 
este  decât  materia ,  cu  care  fiecare  face  ceeace  poate  şi  ceeace 
vrea.  Noi  nu  suntem  de  acord  cu  catolicii  romani  In  ce  pri¬ 
veşte  modul  de  a  înfăţişă  cetirea  Bibliei,  dar  recunoaştem  că 
este  mult  mai  mult  adevăr  in  opinia  lor,  decât  în  cea  a  pro¬ 
testanţilor. 

«Noi  posedem,  zic  catolicii-romani,  înţelesul  Bibliei,  şi  nu 
atribuim  o  importanţă  mai  mare  citirei  textului  ei».  «Şi  noi, 
zic  protestanţii,  noi  considerăm  ca  întâia  datorie,  ca  o  datorie 
esenţială  de  a  ceti  Biblia,  şi  totuş  nici  unul  din  noi  n’are  dreptul 
să  spună,  că  posede  adevăratul  Înţeles  al  revelaţiunii  divine». 

Şi  ce  diversitate  de  învăţături,  de  credinţe  în  sânul  pro¬ 
testantismului!  E  firesc  să  Întâlneşti  diverginţe  de  părere  între 
diferitele  comunităţi  protestante;  dar  omul  are  dreptul  să  re- 
simţă  o  adâncă  întristare,  întâlnind  la  membrii  aceleiaşi  comu¬ 
nităţi  neînţelegeri  asupra  credinţelor  fundamentale.  E  de  neîn¬ 
lăturat,  ca,  în  societăţile  religioase,  unite  între  ele,  să  existe 
oarecari  varietăţi  In  cele  ce  se  ţin  de  opiniile  secundare  şi 
libere;  însă  nu  putem  înţelege,  ca  societăţi  religioase,  cari  voiesc 
a  fi  şi  cari  se  cred  unite,  să  fie  desbinate  cu  privire  la  puncte 
esenţiale;  şi  ca  membrii  uneia  şi  aceleiaşi  societăţi  să  se  Înţe¬ 
leagă  tot  aşa  de  puţin  Intre  ei,  ca  şi  Însăşi  societăţile.  Acesta 
este  cazul  comunităţilor  protestante.  Când  le  vezi  făcând  în¬ 
cercarea  zadarnică  de  a  hotărî  cel  mai  mic  număr  de  credinţe 
comune,  ca  b.  o.  în  sinodul  din  Paris  în  1848;  când  auzi  pro- 
poveduindu-se  In  acelaş  templu  şi  din  înălţimea  aceluiaş  amvon 
o  învăţătură  contrazicătoare;  când  eşti  martor  la  desbinarea 
radicală  dintre  păstori,  şi  la  puţina  înţelegere  dintre  credincioşi, 
atunci  te  întrebi,  cuprins  de  durere:  Există  oare  în  această 
Biserică  fie  şi  umbra  unităţii,  care  ni-a  fost  poruncită  de  îisus 
Hristos  ? 

Când  vezi  cum  arbitrarul  în  interpretarea  cuvântului  lui 
Dumnezeu,  ajunge  un  isvor  de  negaţie,  şi  toată  revelaţia  !n- 

ghiţîtă  în  această  prăpastie  de  negaţii  individuale,  când  nu  poţi 
observă  un  leac  pentru  acest  rău  în  instituţiile  protestantismului, 
care  nu  poate  avea  nici  simbol  de  credinţă,  nici  disciplină,  eşti 
învăluit  de  un  simţământ  dureros  şi  îţi  pui  întrebarea,  ce  poate 
fi  credinţa  In  sânul  societăţilor  reformate,  dacă  aceste  asociaţii 
pot  continuă  să  existe  în  înţelesul  creştin. 

Să  nu  se  înşele  cineva  cu  privire  la  simţemântul,  pe  care 
îl  exprimăm.  El  e  cu  totul  diferit  de  cel  de  care  s’a  inspirat 
J.  de  Maistre  în  judecăţile  sale  asupra  protestantismului.  Apără¬ 
torul  exagerat  al  papalităţii  simţiâ  o  bucurie  puţin  caritabilă,  ori  de 
câteori  vedeâ  în  sânul  bisericilor  protestante  întroducându-se  dis- 
ordinea,  slăbindu-se  credinţa.  Asemenea  unor  doftori,  cari  nu-şi 
încep  tratamentul,  decât  în  momentul,  când  boala  ajunge  la 
paroxism,  el  aşteptă,  ca  binele  să  iasă  din  rău.  Vai!  el  îşi  uitase, 
că  răul  nu  trebuie  nici  când  se  inspire  bucurie;  că  nu  eşti 
nici  când  sigur,  că  el  va  conduce  la  bine;  el  nu  ştiă,  că  e 
vorba  aci  de  mântuirea  oamenilor  şi  de  adevărata  mărire  a  lui 
Dumnezeu;  că  credinţa  se  pierde  uşor  şi  că  o  recâştigi  cu 
mare  anevoinţă,  că  prea  adeseofi  ea  piere  fără  a  se  mai  în¬ 
toarce. 

Cuprinşi  de  o  întristare  duioasă,  constatăm  noi  absenţa 
unităţii  în  protestantism;  cu  dragoste  ii  rugăm  stăruind  pe  fraţii 
noştri  întru  Iisus  Hristos  să  se  întoarcă  la  unitate  şi  la  înţelegere. 
Ei  iubesc  atât  de  mult  cuvântul  lui  Dumnezeul  ei  vorbesc  aşa  de 
des  despre  revelaţia  dumnezeiască!  Nu  vor  voi  ei  să  înţeleagă, 
că  admiţând  mai  multe  înţelesuri  în  aceleaşi  cuvinte,  se  neagă 
înţelesul  unic,  care  se  cuprinde  întriânsele;  că  îndoindu-se  de 
acest  înţeles  unic,  ei  neagă  însăşi  revelaţia?  căci  nu  cuvintele, 
ci  adevărul,  doctrina,  credinţa  sunt  cele  revelate.  Nu  vor  voî 
ei  să  vază,  că  se  neagă  bunătatea  şi  înţelepciunea  lui  Dum¬ 
nezeu,  afirmându-se,  că  dupăce  a  împărtăşit  oamenilor  revelaţia 
sa,  El  i-a  lăsat  lipsiţi  de  mijloace  spre  a-i  cunoaşte  înţelesul. 
«Cuvântul  lui  Dumnezeu  este  limpede»,  zic  protestanţii;  şi  ei 
ne  prezintă  trista  privelişte  a  discordiilor  lor  şi  a  contrazicerilor 
lor!  «Cuvântul  iui  Dumnezeu,  lămurit  In  el  însuşi,  zice  Bise¬ 
rica,  nu  e  totdeauna,  din  cauza  slăbiciunei  inteligenţii  ome¬ 
neşti  şi  din  cauza  condiţiilor,  cari  îngreuiază  înţelegerea  lui ;  şi 
se  bucură  de  binefacerea  unităţii,  a  siguranţii  şi  a  păcii!» 

Fraţii  noştri  protestanţi  sunt  atraşi  de  dragostea  după  pro¬ 
gres.  Ori,  în  ce  constă  progresul?  Intr’o  schimbare,  sau  din  o 
desvoltare  continuă?  A  schimbă,  înseamnă  a  tumicl  şi  nu  a 
progresă.  Adevărul  în  sine  însuşi  poate  el  oare  progresă?  Nu, 
cu  siguranţă.  Noi  nu  putem  aşadar,  decât  să  progresăm  înşine 
în  cunoaşterea  Iui,  şi  pentruca  să  fie  aşă,  suntem  datori  să 
plecăm  dela  un  obiect  sigur,  să  scoatem  dintr’un  izvor  curat, 
să  ne  suim  până  la  Autorul  însuşi  al  adevărului  deplin  şi  să  ne 
supunem  mijloacelor,  pe  cari  le-a  aşezat  El  pentru  a  constată 
şi  a  păzi  acest  adevăr.  Şi  Biserica  lui  Dumnezeu  celui  viu  este 
stâlpul  şi  întărirea  adevărului;  B.'serica  cea  adevărată,  cu  alte 
cuvinte  Biserica  primitivă,  manifestându-se  în  toate  timpurile 
prin  mărturisirea  neîntreruptă  şi  unîversaă. 

Muiţămită  Iui  Dumnezeu,  mai  mulţi  membrii  eminenţi  ai 
protestantismului  încep  să  simţă  primejdia  individualismului;  ei 
văd  credinţa  pierzându-se  şi  clătinându-se  Insaş  temeliile  Bisericii 
lor;  ei  aspiră  să  întemeieze,  sau  mai  curând  să  restabilească 
unitatea  credinţii,  să  o  sprijinească  pe  o  disciplină  raţională.  In 
acest  scop,  ei  aruncă  privirile  lor  spre  trecut.  Dea  Dumnezeu, 
ca  ei  să  nu  se  oprească  în  drum;  ca  ei  sub  pretextul  unui  falş 
progres  în  religiune,  să  nu  se  teamă  a  se  întoarce  la  regula 
unanimă.  Afară  de  încurajările  coreligionarilor  lor,  obosiţi  de 
lupte  şi  nesiguranţe,  îi  vor  insoţî  voturile  şi  rugăciunile  noastre. 
Dacă  un  păgân  a  zis:  «Homo  sum  et  nihil  hucnanum  a  me 
alienum»,  cu  mai  mult  drept  vom  zice  noi:  cEu  sunt  creştin,, 
şi  nimic  din  ce  se  ţine  de  creştinism  nu-mi  este  indiferent». 

IU. 

Dupăce  am  căutat  înzadar  oarecari  elemente  de  unitate 
în  comunităţile  protestante,  vom  întrebă  cu  privire  la  această 
cestiune  Biserica  anglicană,  contimporană  cu  reforma  lui  Luther 
şi  a  lui  Calvin.  Această  ramură  a  creştinătăţii  a  urmat  drumul 
ei  particular;  ea  a  păstrat  partea  cea  mai  mare  din  elementele 
catolicităţii  şi,  in  consecinţă,  din  elementele  un  tăţii;  căci  aceste 
două  caractere  ale  Bisericii  sunt  tot  aşâ  de  apropiate  în  practică, 
ca  şi  în  simbolul  credinţii.  Fiindcă  am  rostit  cuvântul  simbolul 
credinţii ,  să  ne  grăbim  a  spune,  că  Biserica  anglicană  are  trei 
simboale,  toate  avându-şi  origina  din  veacurile  prime  ale  ere- 

ştinismului:  fcel  dîn  Niceea  şi  cel  al  sfântului  Atanasie,  care 
aparţin  veacului  al  patrulea;  cel  al  apostolilor,  care  se  trage 
din  timpurile  apostolice.  Admise  în  corpul  liturghiei,  aceste  măr¬ 
turisiri  de  credinţă  au  mai  multă  autoritate;  ele  contribuiesc 
mai  cu  efect  la  ţinerea  unităţii  în  credinţă.  Liturghia,  la  rândul 
ei,  prin  elementele  vechi  şi  catolice,  pe  care  le  cuprinde,  aduce 
contingentul  ei  de  adevăruri  comune  tuturor  credincioşilor,  şi 
conservă  mijloacele  divine  ale  mântuirii.  La  aceste  condiţii  aşâ 
zicând  materiale  ale  unităţii  de  credinţă,  se  adauge,  în  Biserica 
anglicană,  o  autoritate  vie,  o  ierarhie  bisericească,  care  a  păstrat 
gradele  şi  organizaţia,  antice.  Şi  aşâ  se  pare,  că  Biserica  angli¬ 
cană  este  înzestrată  cu  toate  armele,  care  pot  păzi.  unitatea 
credinţii  în  sânul  ei. 

Dar  aceste  arme  au  rămas  fără  putere  împotriva  atracţiilor, 
în  care  su  aruncat-o  opunerea  ei  faţă  de  curtea  din  Roma  şi 
infiumţa  reformei  prea  pasionate  de  pe  continent. 

Aceste  elemente  au  găsit-o  prea  izolată  de  Bisericile  apo¬ 
stolice,  care  păstraseră  adevăratele  tradiţii,  care  rezistau,  multă 
vreme  înaintea  ei,  abuzurilor  Bisericii  romane,  şi  care  protestau, 
în  numele  depozitului  revelaţiunii,  şi  nu  în  numele  spiritului 
particular  faţă  de  inovaţiile  acestei  Biserici.  Dacă  deci  Biserica 
anglicană  pare  unită  sub  un  anumit  raport,  ea  este  adânc  îm¬ 
părţită,  când  o  înfăţişezi  în  totalitatea  ei.  Privite  din  depărtare, 
nuanţele  varietăţilor  ei  se  unesc  şi  par  puţin  însămnate;  din 
apropiere  ele  sunt  grave  şi  adânci. 

Mai  întâi  de  toate  noi  observăm  puţină  potrivire  între 
însuşi  documentele,  care  cuprind  mărturisirea  credinţei  sale. 
Cele,  care  ea  le  (ine,  că  sunt  din  tradiţie,  sunt  combătute  de 
altele  care  sunt  de  origine  modernă.  Nu  credem,  că  exagerăm, 
susţinând,  că  « articolele  de  credinţă >  sunt  cele  cari  pricinuiesc 
tulburarea  în  armonia  credinţii  Bisericii  anglicane.  Aşâ,  câtă 
vreme  liturghia  anglicană  oferă  acceptării  tuturor  credincioşilor 
simbolul  din  Niceea,  care  este  expresiunea  credinţii  tradiţionale , 
« articolele  de  credinţă >  resping  autoritatea  tradiţiunii  şi  se  ra- 
poartă  excluziv  la  Sfânta  Scriptură.  Simbolul  de  credinţă  cu¬ 
prinde  un  articol,  în  care  omul  se  obligă  a  crede  în  o  Biserică 
sfântă,  catolică  (sobornicească)  şi  apostolică;  « articolele  de  cre¬ 
dinţă »  răstoarnă  această  dogmă,  refuzându-i  Bisericii  infalibili- 

iatea.  Pe  de  o  parte  liturghia  anglicană  în  rugăciunile  şi  în 
practica  ei,  exprimă  o  credinţă  cu  privire  la  taine,  « articolele 
de  credinţă »  odată  îitunecă  această  credinţă,  odată  o  neagă  în 
mod  pozitiv.  In  timp  ce  liturghia  investeşte  c'un  caracter  sacru 
pe  episcopi  şi  le  acordă  autoritatea  pentru  învăţământul  credinţii, 
« articolele »  par  a  favoriza  interpretarea  individuală,  întemeiată 
pe  Sfânta  Scriptură.  Se  cade  se  mărturisim,  că  aceste  nehotărâri 
şi  aceste  contraziceri  nu  sunt  nici  decum  propii  a  da  spiritelor 
siguranţa,  calmitatea,  şi  prin  urmare,  unitatea. 

Pentru  a  preîntâmpină  acest  neajuns,  teologii  Bisericii  an¬ 
glicane  s’au  pus  pe  lucru  spre  a  lămuri  şi  spre  a  împâcâ  deo¬ 
sebirile,  care  există  între  monumentele  Bisericii  lor.  Deşi  recu¬ 
noaştem  talentele  şi  ştiinţa  lor,  suntem  datori  să  spunem,  că 
silinţele  lor  nobile  n’au  fost  încununate  cu  succes:  obscurită¬ 
ţile  şi  contrazicerile  sunt*mai  curând  scoase  în  relief  decât  re- 
zr'lvite.  A  esta  e  cazul  cu  însemnata  lucrare  a  învăţatului  doctor 
Woidsworth,  a  cărei  cetire  conştienţioasă  n’a  împrăştiat  îndoie¬ 
lile  mele.  Dar  alături  de  oameni  de  credinţă  şi  de  concilia- 
ţiune,  observăm  In  sânul  Bisericii  anglicane  un  mare  număr  de 
partizani  ai  ind  »e!ii  şi  ai  neînţelegerii,  cari  se  folosesc  de  in- 
coherenţa  (lipsa  de  legătură)  monumentelor  oficiale  ale  Bise¬ 
ricii  lor.  Inzidar  caută  lumea  să  atenueze  lucrarea  lor  disof- 
vantă,  calificându-o  de  păreri,  de  şcoale,  căci  învăţătura  lor  ar¬ 
bitrară  atinge  însăşi  rădăcinile  credinţelor  Bisericii.  Aceâ  frac- 
ţ  une,  zisă  latitudinarâf  lasă  puţine  dogme  In  picioare;  ea  dă 
puţin  respect  tainelor;  ea  nu  recunoaşte  de  loc  autoritatea  Bi¬ 
sericii.  N’am  aveâ  nimic  de  zis,  dacă  aceşti  dissidenţi  ar  fi 
format  o  sectă  aparte;  dacă  ei  ar  fi  părăsit  de  bunăvoie,  sau 
în  urma  unei  condamnări  eşite  dela  autoritatea  spirituală,  staulul 
Bisericii  anglicane;  dar  nu  stă  lucrul  aşâ.  Ei  se  ţin  membrii 
legitimi  ai  Bisericii  anglicane,  care  se  pare  că  într’adevăr  îi  re¬ 
cunoaşte  de  atari.  Nu  se  vede  oare  d  n  aceasta  o  dovadă  evi¬ 
dentă  că  Biserica  anglicană  nu  are  în  sânul  ei  mijloace  sufi¬ 
ciente  de  unitate?  C  eace  este  mai  trist,  este,  că  ea  nu  se  ser¬ 
veşte  de  cele  cari  ii  stau  la  dispoziţie.  A  opus  ea  oare  toată 
puterea  unităţii  în  faţa  manifestării  deplorabile  a  desunirii?  A 
pus  ea  In  joc  toată  energia  autorităţii  sale?  A  întrebuinţat  ea 
oare  toate  armele  spirituale,  de  care  putea  să  dispună?  N’a 

greşit  cumva  unanimitatea  membrilor  ataşaţi  Bisericii?  Autori¬ 
tatea  nu  s’a  declarat  slabă,  indiferentă,  sauf  chiar  complice  la 
abaterile  doctrinale  cele  mai  grave?  Dacă  sunt  de  lipsă  dovezi, 
faptul  singur  al  celor  din  urmă  dispute  despre  botez  ar  puteă 
fi  de  ajuns;  căci  el  a  mâhnit  toate  inimile  creştine  ş»  mai  ales 
pe  acelea,  cari  sunt  cu  mai  multă  simpatie  faţă  de  Biserica  an¬ 
glicană  şi  noi  suntem  din  numărul  acestora. 

Pentru  a  reasumâ* această  privire  repede,  suntem  datori 
faţă  de  adevăr  să  spunem:  In  Biserica  anglicană,  există  diver- 
giniă  in  monumentele  credinţii;  există  neînţelegere  între  mem¬ 
brii  în  ce  priveşte  doctrina;  există  insuficienţă  din  laturea  au¬ 
torităţii  pentru  a  remediâ  disordinea. 

Când  observi  neîncredere  între  credincioşi  şi  păstori,  cum 
*’a  văzut  de  mai  multeori;  când  'eşti  silit  să  constaţi  o  desunire 
profundă  Intre  păstorii  de  ai  doilea  ordin;  când  aceştia  din  urmă 
se  deosebesc  cu  credinţele  de  episcopii  lor;  când  credinţa  ace¬ 
stor  episcopi  nu  este  identică,  nu-i  omul  autorizat  să  susţină, 
că  unitatea  este  greuc  compromisă  în  sânul  Bisericii  anglicane? 

Cu  toate  acestea  restabilirea  unităţii  nu  este  cu  neputinţă. 
Pentru  a  ajunge  ia  acest  fericit  rezultat,  ar  fi  de  lipsă,  ca  de¬ 
pozitarii  autorităţii  spirituale  să  se  unească,  să  ia  deciziuni  po¬ 
zitive.  Se  cade  oare,  ca  în  ţara  clasică  a  libertăţii,  Biserica 
singură  să  nu  se  bucure  de  libertate?  Acolo,  unde  orice  îm¬ 
prejurare,  orice  mişcare,  orice  pericol  provoacă  întruniri,  excită 
forţe  colective,  numai  interesele  mântuirii  şi  pericolele,  cari  le 
ameninţă,  vor  întâlni  nepăsare  şi  desunire?  Noi  nu  ne  facem 
iluzii,  numai  singure  silinţele  membrilor  Bisericii  anglicane  vor 
da  falit  în  această  sarcină;  şi  motivele  noastre  sunt:  că  baza 
însăşi  a  Bisericii  este  clătinată;  că  practicele  de  reformat  da¬ 
tează  de  multă  vreme;  că  o  Biserică  nu  poate  să  reformeze 
tn  izolarea  ei.  Dar  pentruce  să  nu  primească  sfaturile  şi  coo¬ 
perarea  Bisericilor  apostolice;  care  n’ar  fi  cu  toată  siguranţa 
refuzate?  Ar  fi  straniu  să  angajezi  Biserica  Angliei  să  consulte 
Biserca  romană,  pătată  de  inovaţii,  încărcată  de  slăbiciuni,  şi 
care  nu-şi  ascunde  antipatia  faţă  de  Anglicani.  Dar  pentruce 
n’ar  intră  ea  în  legături  serioase  şi  strânse  cu  Biserica  catolică 
orientală,  a  căreia  mărturisire  nu-i  poate  păreâ  suspectă?  Să 
întrebe,  dacă  li  convine  mai  bine,  Biserica  armeană  asupra  doc- 

frinei  şi  asupra  constituţiei  sale;  această  ramură  a  Bisericii  ca¬ 
tolice,  în  urma  unei  răstălmăciri  şi  a  unor  împrejurări  nenoro¬ 
cite,  a  dus  o  vieaţă  izolată  începând  cu  jumătatea  veacului  al 
cincilea,  epocă,  în  care  cu  aprobarea  Bisericii  anglicane,  creşti¬ 
nismul  eră  încă  primitiv  şi  nestricat.  Sa  consulte  aşadară  Bi¬ 
serica  armeană  1  Ea  va  ascultă  într’ânsa  un  glas  antic,  şi  va 
primi  In  felul  acesta  din  parte  i  un  ajutor  oportun  propriei  sale 
unităţi  şi  ortodoxii. 

E  vremea  ca  ea  să  se  puie  pe  lucru,  pentru  a  opri  răul, 
care  sporeşte  zi  de  zi.  Biserica  anglicană  să  înţeleagă  prin  ur¬ 
mare  acest  cuvânt  al  profetului  Ilie,  care  îi  strigă:  «Până  când 
vei  şchiopăta  intr’dinândouâ  gleznele  tale ?>  (III.  Imp.  XVIII,  21). 

Nu  ni  se  cuvine,  nouă,  să  folosim  acest  limbaj  profetic, 
care  cuprindeă  o  ameninţare,  ne  place  mai  mult  să  facem  în¬ 
trebuinţare  de  graiul  dragostei  şi  al  rugăciunii.  Dea  Dumnezeu 
ca  să  fim  ascultaţi  şi  înţeleşii  Prelucrare  de:  I.  Beleuţ <1. 


Să  nu  se  tulbure  inima  voastră.1 

«Să  nu  se  tulbure  inima  voastră, 
credeţi  iu  Dumnezeu,  credeţi  iu  mine». 

Ion  X/V.  1-2. 

Ne-am  întrunit,  iubiţi  fraţi,  in  adunare  generală  pentruca, 
pe  deoparte  să  ne  dăm  seamă  de  activitatea  noastră  de  un  an* 
iar  pe  de  altă  parte  să  ne  facem  un  program  de  muncă  inten¬ 
sivă,  reclamată  imperios  de  necesităţile  vremii. 

Din  experienţa  proprie  ne-am  câştigat  convingerea,  că  răz¬ 
boiul  a  făcut  şi  lăsat  adânci  ravagii  în  sufletul  omului,  dat  nouă 
preoţilor  in  special  spre  îngrijire  şi  cultivare  morală.  O  at¬ 
mosferă  apăsătoare  sub  raportul  moral  şi  socal  ne  împrej- 
mueşte.  Patimile  omului  deslănţuite  în  cursul  războiului  încă 
nu  s’au  domolit. 

Omul  stă  sub  impresia  vremii,  în  care  stăpâneă  forţa  cu 
nedreptăţile  ei.  Abuzul  de  putere,  egoismul  de  fiară,  dorul  de 
îmbogăţire  momentană,  imoralul  se  răsfaţă  încă  pe  tronul  de 

1  Cuvânt  de  deschidere  la  adunarea  ordinară  a  despărţământului  Ce¬ 
tatea  de  peatră. 

stăpânire  destructivă.  Religia  cu  preoţii  ei  parcă  şi-a  perdut 
forţa  asupra  conştiinţelor  şi  însemnătatea  ei  morală.  Prăbuşirea 
unei  atari  societăţi  e  iminentă.  Personalităţile  cu  suflet  mare 
şi  înţelegător  au  observat  acest  pericol  şi  au  început  lupta 
apelând  la  concursul  demn  al  bisericii,  care  trebue  să  fie  o 
forţă  de  talia  creştinismului  primar,  care  a  desvoltat  civil  zaţia 
şî  progresul  sub  toate  raporturile.  Glasul  celor  nenorociţi  şi 
asupriţi  precum  şi  a  celor  de  bine  dela  conducere,  trebue  să 
răsune  adânc  în  urechile  noastre.  Cu  ochi  pătrunzători  făcând 
diagnosticul  boalei  ce  roade  ca  o  cangrenă  la  existenţa  nea¬ 
mului  nostru  şi  a  organizaţiei  de  stat  să  luăm  hotărîri  pentru 
o  energică  luptă  contra  răului  ce  ne  ameninţă.  In  faţa  acestui 
câmp  de  muncă  şi  luptă  de  apostoli  să  ne  însufleţim  de  cu¬ 
vintele  de  încurajare  ale  Mântuitorului:  «Să  nu  se  tulbure  inima 
voastră,  credeţi  în  Dumnezeu,  credeţi  şi  în  mine». 

Noi  preoţii,  îmbrăcaţi  cu  armele  Duhului  lui  Dumnezeu, 
să  facem  front  meşteşugirilor  diavolului.  Nu  numii  în  contra 
cărnii  şi  a  sângelui  avem  să  luptăm,  ci  în  contra  domnilor  în- 
tunerecului  lumei  şi  chiar  contra  spiritelor  rele  dela  înălţimi  — 
vorba  sfâmului  Pavel  apostolul. 

Trebue  deci  să  ne  încingem  coapsele  noastre  cu  adevărul 
să  ne  îmbrăcăm  cu  platoşa  credinţei  şi  a  dreptăţii,  să  ne  luminăm 
cu  lumina  evangheliei  păcii  şi  cu  duhul  ei,  care  este  cuvântul 
lui  Dumnezeu  şi  atunci  vom  putea  stinge  toate  săgeţiile  cele 
arzătoare  ale  vicleanului.  In  această  luptă  să  ne  răsune  mereu 
cuvintele  de  încurajare  ale  lui  lisus:  «Să  nu  se  tulbure  inima 
voastră,  credeţi  în  Dumnezeu,  credeţi  în  mine». 

Provăzuţi  în  întreaga  noastră  fiinţă  cu  aceste  armaturi  şi 
întăriţi  de  încurajarea  dascălului  nostru,  uşor  vom  putea  află 
căile  pentru  a  răpune  pe  stăpânitoruî  întunerecului  şi  a  reface 
sufletul  poporului  în  general  şi  a  indivizilor  în  special. 

Aceasta,  se  înţelege,  reclamă  o  muncă  şi  luptă  neîncetată. 
Felul  de  luptă  va  fi  pozitiv  şi  negativ. 

Pe  cale  pozitivă  preotul  ca  duhovnic  prin  muncă  de  apostol 
va  fi  un  izvor  de  ideatizm,  va  îndreptă  sufletele  credincioşilor 
spre  înălţimi  curate,  senine  ş»  luminoase,  iar  ca  dascăl  va  mzuî 
să  ridice  şi  să  îmbunătăţească  starea  morală  a  societăţii  (a 
credincioşilor)  prin  operele  de  caritate  creştină,  căci  omul  e 

creat  şi  pentru  stăpânirea  lumei  acesteia  în  care  e  menit  să  se 
fericească  prin  o  bună  stare  materială,  folosită  în  duhul  evan¬ 
gheliei. 

Printr'o  luptă  înţeleaptă  va  combate  materialismul  ce  stăpâ¬ 
neşte,  va  încercă  delăturarea  tuturor  relelor  ce  aduc  societatea 
în  suferinţă. 

Lupta  este  grea,  căci  preotul  ca  om  din  societatea  pe  care 
o  conduce  n’a  rămas  neatins  de  curentul  produs  de  stăpânitoruî 
întunerecului.  Deci  trebue  să  lupte  pe  2  fronturi,  frontul  porni¬ 
rilor  şi  a  slăbiciunilor  sale  şi  frontul  societăţii  desechilibrate  mo¬ 
raliceşte.  In  faţa  acestei  greutăţi  mulţi  sucombă,  devin  apatici 
şi  ignoranţi  şi  aşa  activitatea  lor  se  reduce  la  un  ritualism  sarbăd, 
sec,  fără  vieaţă. 

O  premenire  sufletească,  o  redeşteptare  a  conştiinţii  noastre 
înăbuşite  este  reclamată  imperios.  O  putem  ajunge  prin  mi¬ 
siuni  interne,  prin  o  examinare  severă  a  conştiinţii,  prin  hotârîri 
de  îndreptare,  prin  studiul  evangheliei,  de  a  cărui  spirit  să  ne 
pătrundem  adânc.  Este  o  muncă  grea  şi  aceasta,  o  recunosc. 
Mai  ales  că  preotul,  de  regulă  binecuvântat  cu  o  familie  nu¬ 
meroasă,  în  urma  dotaţiei  slabe  dela  biserică  şi  stat,  nu  poate 
face  fată  exigenţelor  vieţii  şi  cerinţelor  zilelor  de  acum,  mulţi 
îşi  consumă  puterile  cu  şi  fără  motiv  pe  alte  terene,  cu  venite, 
iar  de  chemarea  lor  îşi  uită  cu  totul.  In  urma  acestui  fapt  bi¬ 
serica  a  rămas  neputincioasă,  cu  preoţii  ei,  în  f-ţa  răului  ce  ne 
ameninţă.  Am  credinţa  că  cei  în  drept  se  vor  îngriji  d*  soartea 
noastră.  Iar  noi  să  nu  uităm  că  ne-am  înrolat  în  armata  mân¬ 
tuitoare  a  lui  Hristos,  care  ne  îndeamnă  blând  dar  cu  putere: 
«Să  nu  se  tulbure  inima  voastră,  credeţi  în  Dumnezeu  şi  cre¬ 
deţi  în  mine». 

Cu  credinţa  tare  în  Dumnezeu  şi  în  Mântuitorul  meu 
Hristos,  că  vom  puteâ  stinge  săgeţile  diavolului,  ce  ne  ame¬ 
ninţă  în  lupta  şi  munca  desinteresată,  ce  vom  săvârşi  după 
programa  statorită  pentru  această  întrunire,  —  deschid  adunarea 
generală  a  despărţământului  «Cetatea  de  peatră»  zicându-vă: 
«Bine  sunt  cuvântaţi  ceice  vin  în  numele  Domnului»... 

Zaharie  Manuy 
protopop. 

Congresul  preoţimii  ortodoxe  din  Ardeal. 

După  bunul  obiceiu  inaugural  acum  trei  ani  de  I. 
P.  S.  Sa  Păr,  Mitropolit  Nicolae,  preoţimea  ortodoxă 
din  Ardeal  s’a  întrunit  în  luna  trecută  într’un  congres 
catihetic,  la  Sibiiu. 

Importanţa  netăgăduită  a  acestui  evenimet  pentru 
vieaţa  noastră  bisericească  ne  justifică  îndeajuns  câteva 
reflexii  asupra  lui. 

împrejurările  nouă,  în  cari  am  ajuns  prin  realizarea 
unităţii  noastre  naţionale,  i-au  deschis  şi  Bisericii  or¬ 
todoxe  din  Ardeal  perspectivele  luminoase  ale  unei  li¬ 
bere  evoluţii.  Dar  aceleaşi  împrejurări  au  scos  la  su¬ 
prafaţă  probleme  de  o  importanţă  covârşitoare,  de  rea¬ 
lizarea  cărora  atârnă  prestigiul  ei  şi  al  neamului  româ¬ 
nesc,  pe  care-1  cuprinde  aproape  în  întregime. 

Biserica  ortodoxă  este  o  instituţie  luptătoare.  Tre¬ 
cutul  ei  strălucit,  cu  galeria  lui  de  mucenici,  o  dove¬ 
deşte  în  deajuns.  Dar  dacă  trecutul  maşter  al  unei  stă¬ 
pâniri  străine  a  silit-o  să  ducă  mai  mult  o  luptă  de¬ 
fensivă,  pentru  apărarea  legii  strămoşeşti  —  care  în¬ 
seamnă  şi  apărarea  neamului  —  viitorul  fericit  îi  dă 
putinţa  unei  lupte  constructive. 

Congresul  catihetic,  despre  care  vorbim,  e  cea 
mai  elocventă  dovadă,  că  Biserica  ortodoxă  din  Ardeal 
îşi  dă  seama  de  fundamentala  schimbare  a  situaţiei 
sale.  Deaceea  se  frământă  în  căutarea  unor  căi,  cari 
duc  mai  de-a  dreptul  la  ţinta  fixată  de  noua  ei  situaţie. 

Dupăce  congresul  din  anul  trecut  se  ocupase  mai 
mult  cu  căutarea  celor  mai  potrivite  mijloace  de  păsto¬ 
rire  a  sufletelor  în  conformitate  cu  trebuinţele  zilelor 
noastre,  problema  centrală  a  congresului  preoţesc  din 
anul  acesta  a  fost  reorganizarea  catehizatei. 

Intr’adevăr  unul  dintre  cele  mai  hotărîtoare  mijloace, 
menite  să  promoveze  opera  constructivă  a  Bisericii, 
este  învăţământul  religios.  Numai  prin  temeinica  şi  în¬ 
ţeleaptă  Organizare  a  acestuia  va  fi  în  stare  Biserica 
să  şi  crească  fii  credincioşi,  iar  ţara  —  cetăţeni  cinstiţi, 
cari  au  la  baza  educaţiei  lor  principiile  morale  ce  se 
desprind  din  evanghelia  Mântuitorului. 

Preoţimea  noastră  a  înţeles  pe  deplin  covârşitoarea 
importanţă  a  problemei  şi  a  abordat-o  cu  toată  serio- 
sitatea  cuvenită.  Lucrările  alcătuite  cu  multă  iscusinţă  — 
şi,  de  bunăseamă,  după  temeinice  pregătiri  —  de  unii 
membri  ai  Congresului  au  avut  darul  de  a  trezi  discuţii 
pe  cât  de  îndelungate  pe  atât  de  interesante  şi  instruc¬ 
tive.  Din  învălmăşagul  lor  s’au  cristalizat  orientări  largi 
pentru  apostolii  chemaţi  să  dea  tinerimii  noastre  o  în¬ 
ţeleaptă  educaţie  relieioasă-morală. 

Fireşte,  problema  n’a  fost  epuisată  cu  desăvârşire. 
In  cadrele  strâmte  ale  unui  congres  de  douâ-trei  zile 
nici  nu  se  putea  face.  Ea  a  fost  pusă  însă  cu  toată 
h  itărîrea.  Şi  acesta-i  un  semn  îmbucurător  şi  plin  de 
nădf  jdi. 

Rezultatul  imediat  al  congresului  catihetic  dela  Sibiiu 
se  sintetizează  în  valul  de  avânt  apostolic  trezit  în  su¬ 
fletele  preoţimii  noastre,  în  mâna  căreia  e  pusă  soartea 
generaţiei  de  mâne.  Cel  mai  îndepărtat  îl  va  puteâ 
promova  Cârmuirea  ţării,  ţinând  seamă  —  întru  cât  o 
priveşte  —  de  propunerile  formulate  de  Congres  cu 
privire  la  reorganizarea  învăţământului  religios,  şi  mai 
ales  dând  acestui  învăţământ  importanţa  cuvenită,  care 
se  impune  cu  insistenţa  unui  refren  catonian. 

N.  Colan. 

Pilda  despre  talanţi. 

Meditaţie. 

Pilda  pe  care  ni-o  istoriseşte  Domnul  la  Matei  c.  25  v. 
14—30  este  una  din  cele  mai  potrivite  pentru  a  ne  trezi  din  le- 
nevire  şi  indiferenţă  şi  a  ne  Impintenâ  ia  râvnă  şi  Ia  înoirea 
vieţii  noastre  spirituale.  Şi  aceasta  este  parabola  despre  ta- 
lanţii  pe  cari  Domnul  i-a  dat  slugilor  sale.  Unuia  i-a  dat  cinci, 
altuia  doi,  iar  celui  de  al  treilea  unu,  cu  Încredinţarea:  cNegu- 
ţătoriţi  până  voiu  veni».  (Luc.  19.  13).  El  se  întoarse  din  călă¬ 
toria  sa,  şi  le  cerii  socoteală  despre  talanţii  Împrumutaţi.  Cei 
doi  dintâi,  cari  şi-au  dupiificat  talanţii,  au  fost  răsplătiţi  cu  îm- 
belşugare;  al  treilea,  care  i-a  restituit  talantul  ce  i  s’a  încredin¬ 
ţat,  fără  nici  un  câştig,  a  fost  pedepsit.  Să  analizăm  niţel  îm¬ 
părţirea  talanţi tor,  întoarcerea  stăpânului  casei  şi  so¬ 
coteala  pe  care  a  cerut-o  slugilor  sale. 

împărţirea  talanţilor.  Domnul  acesta  nu  este  altul  decât 
Dumnezeu  însuşi.  Faţă  de  El  noi  trebue  să  ne  socotim  slugi. 
Dupâcum  Dumnezeu  este  Domn  după  fiinţa  Sa,  astfel  noi,  după 
fiinţa  noastră,  suntem  slugile  lui,  aceasta  este  chemarea  noastră, 
destinaţiunea,  profesiunea  noastră.  Pretutindenea,  în  orice  timp 
şi  între  orice  împrejurări  noi  suntem  slugi,  trebue  să  slugim. 
Tot  ce  avem  este  dela  Dumnezeu,  este  un  talant  împrumutat 
nouă  de  E).  pe  care  trebue  să-l  întrebuinţăm  cu  foloş  în  slujba 
lui,  spre  mărirea  Lui. 

Nimic  nu  ne-a  dat  degeaba;  nimic  nu  poate  sta  pârăginit: 
totul  slujeşte  Ţie.  —  Dar  Dumnezeu  împarte  darurile  sale  în 
ordinea  naturală  ca  şi  în  împărăţia  harului  său  nu  cu  măsură 
egală.  Unuia  îi  dă  mai  mult,  altuia  mai  puţin.  Pentru  aceasta 
nu  trebue  să  fim  nemulţumiţi;  nu  trebue  să  ne  cuprindă  invidia 
nici  gelozia.  Şi  dacă  totuşi  ne-am  simţi  neliniştiţi  pe  urma  îm¬ 
părţirii  inegale  a  darurilor,  să  ne  aducem  aminte,  că  Dumnezeu 
este  stăpân  nemărginit  al  darurilor  sale,  le  poate  da  cui  vrea 
şi  ar  fi  temerar  din  partea  unei  slugi,  a  unei  creaturi  să  mur¬ 
mure  şi  să  se  tângue.  <la-ţi  al  tău  şi  mergi»  va  zice  Domnul. 
—  «Au  doară  nu  mi-se  cade  să  fac  eu  ce  voiu  vrea  cu  ale 
mele?»  (Mat.  20.  14 — 15).  Cu  atât  mai  mult  poate  Domnul 

după  voia  sa  să  împartă  darurile,  cu  cât  noi  nu  avem  nici  un 
merit  la  acelea.  Şi  pentruca  să  înlăturăm  orice  tânguire,  să  ne 
aducem  aminte  de  miile  de  oameni,  mai  puţin  înzestraţi  decât 
noi  in  toate  privinţele.  Cu  câtă  generositate  ne-a  preferit  Dum¬ 
nezeu  faţă  de  toţi  aceştia.  Să  ne  dăm  scama  că  şi  cu  talanţi 
mai  puţini,  în  împrejurări  mai  modeste,  cu  o  chemare  mai 
puţin  importantă,  într’un  cerc  de  păstorire  mai  îngust  şi  mai 
sărac,  putem  să  ne  câştigăm  tot  atâtea  merite  ca  şi  cel  care  a 
primit  cinci  talanţi,  care  păstoreşte  cea  mai  fruntaşă  parohie, 
ori  a  ajuns  în  cele  mai  înalte  demnităţi.  Pentrucă  fiecare  poate 
fi,  în  orice  stare  şi  cu  orice  chemare,  un  slujitor  bun,  credin¬ 
cios  şi  desăvârşit  a  lui  Dumnezeu.  Aceasta  o  vedem  clar  din 
parabolă;  căci  sluga  care  a  primit  numai  doi  talanţi  a  avut  parte 
de  aceeaş  laudă  şi  de  aceeaş  răsplată  ca  şi  cel  ce  s’a  îmoăr- 
tăşit  de  cinci  talanţi.  Să  ne  lăsăm  cu  deplină  încredere  in  grija 
lui  Dumnezeu  şi  să-i  urmăm  cu  credinţă  şi  râvnă  îndemnul: 
«Neguţătoriţi  până  voiu  veni». 

Poate  am  vrea  să  ştim  de  aparţinem  acelora  cari  au  primit 
numai  unul  sau  doi  talanţi,  ori  doară  ne  putem  măguli,  ca  unii 
cari  am  fost  dăruiţi  cu  cinci.  Cu  drept  şi  dreptate  ne  putem 
socoti  printre  acei  investiţi  cu  cinci  talanţi.  Şi  cari  sunt  aceşti 
cinci?  Putem  face  felurite  grupări.  Aici  voim  să  înfăţişăm  ur¬ 
mătoarele,  observând  dela  început,  că  fiecare  cuprinde  în  sine 
multe  altele.  Întâi  sunt  însuşirile  naturale  cu  cari  ne-am  în¬ 
zestrat  pentru  chemarea  preoţească.  Cu  cât  sunt  ele  mai  mari, 
cu  atât  mai  mult  le  putem  întrebuinţa,  cu  ajutorul  lui  Dumnezeu, 
spre  mărirea  Lui.  Aşâ  sunt  agerimea  minţii,  puterea  înţelegerii, 
memoria  bună,  darul  ştiinţii  de  limbi  a.  m.  Al  doilea  talant 
chemarea  însăşi  la  preoţie.  Câte  daruri  nu  sunt  împreunate 
cu  aceasta.  Daruri  cari  ne-au  scutit  de  primejdii  morale  şi  de 
ispite;  am  fost  născuţi  poate  dmtPo  casă  preoţească,  crescuţi 
sub  o  privegheare  bună,  educaţi  într’un  seminar  teologic  şi  cu 
aceasta  îndreptaţi  din  tinereţe  spre  o  vieaţă  spirituală.  Al 
treilea  talant:  demnitatea  preoţească,  care  cuprinde  în  sine 
atâtea  prerogative  alese,  ca  puterea  de  a  sluji  sfânta  liturghie 
şi  prin  aceasta  de  a  deschide  aivie  atâtor  haruri  cereşti,  puterea 
de  a  iertă  păcatele  şi  peste  tot  de  a  împărtăşi  sfintele  taine. 
Al  patrulea  talant,  oficiul  pe  care  l-am  îmbrăcat  de  păstor 

sufletesc,  de  învăţător,  duhovnic,  In  frunte  stătător  şi  a.  m.  In 
care  calitate  putem  lucră  atâta  bine,  putem  creiâ  şi  lărgi  Impă- 
răţ;a  lui  Dumnezeu  şi  putem  promova  interesele  acestei  împă¬ 
răţii  în  lume.  Al  cincilea  talant:  timpul,  timpul  atât  de 
preţios,  în  care  zi  de  zi,  ceas  cu  ceas  putem  lucră  spre  mărirea 
lui  Dumnezeu  şi  ne  putem  strânge  merite  pentru  vecinicie. 
Aceştia  sunt  talanţi  bogaţi  şi  productivi,  despre  ei  ni  se  spune: 
«Neguţâtoriţi  până  voiu  veni».  Nici  unul  să  nu-1  lăsăm  să  stea 
In  lenevire. 

«După  multă  vreme  a  venit  domnul  slugilor*.  Domnul  ne-a 
acordat  mult  timp:  20,  30  şi  poate  mai  mulţi  ani,  dar,  deşi 
aşteaptă  lungă  vreme,  totuşi  va  veni  Venirea  lui  este  sigură; 
şi  din  calea  ei  nu  ne  putem  da  în  lături.  CI  poate  veni  pe 
neaşteptate,  într’un  timp  când  nici  nu  gândim,  pentrucă  Dum¬ 
nezeu  îşi  aseamănă  venirea  Sa  cu  aceea  a  unui  hoţ,  care  pre¬ 
găteşte  totul  ca  să  sosească  neaşteptat  şi  neobservat.  Şi  venirea 
Lui  are  urmări  grele.  Cu  ea  încetează  cursul  vieţii,  înce¬ 
tează  vremea  de  întoarcere  şi  pocăinţă,  vremea  de  câştigare  a 
meritelor  pentru  mântuire.  In  zadar  vor  strigă  aceice  n’au  între¬ 
buinţat  bine  timpul:  «daţi-ne  şi  nouă  din  untul  de  lemn  al, vostru 
că  să  sting  candelele  noastre»  (Mat.  25,  8)  nu  mai  foloseşte 
nimic:  că  s’a  închis  uşa.  Şi  acum  trebue  să  dai  seamă  de  eco¬ 
nomia  ta  (Luc.  16,  2).  Şi  aceasta  constitue  grozăvia  Ia  venirea 
Domnului. 

Să  ne  dăm  seamă  de  această  socoteală  mai  de  aproape: 
ea  este  universală,  aspră  şi  hotărâtoare  pentru  toată 
veşnicia. 

Universală,  ea  se  extinde  asupra  tuturor  talanţilor,  de 
cari  am  înşirat  mulţi  mai  nainte,  —  răzbate  prin  tot  timpul, 
peste  toţi  anii  şi  zilele,  cari  ni  s’au  rânduit,  ţine  seamă  de  toate 
vorbele,  de  toate  lucrurile  şi  faptele,  de  tot  ce  am  făcut  în  cursul 
vieţii  pământeşti  şi  de  tot  ce  am  întrelăsat  a  face. 

Tocmai  de  aceea  este  severă,  pentrucă  nu  trece  cu  ve¬ 
derea  nici  lucrurile  cele  mai  neînsemnate,  se  extinde  chiar 
asupra  vorbelor  uşuratice,  ori  şi  numai  nefolositoare.  Severitatea 
€i  o  putem  măsură  pe  deplin  din  împrejurarea,  că  sluga  care 
nu  şi-a  risipit  talantul,  nu  Fa  pierdut  şi  nu  Fa  folosit  rău,  ci 
numai  Fa  ţinut  în  nelucrare  a  fost  socotit  vrednic  de  pedeapsă. 

Cât  va  fi  de  severă  pentru  noi  judecata,  căci  nu  numai  am 
lăsat  nefolosite  atâtea  daruri,  atâtea  prilejuri  de  a  face  bine,  ci 
atâţia  talanţi  îi  risipim,  îi  folosim  rău?  Grozavă  este  această  so¬ 
coteală  ce  ni  se  va  cere,  pentrucă  ea  este  hotărâtoare  pentru 
o  răsplată  de  fericire  deplină,  ori  pedeapsă  înfricoşată,  hotărâtoare 
pentru  întreaga  veşnicie.  Ce  straşnic  sună  cuvintele :  «pe  sluga  cea 
netrebnică  aruncaţi-o  întru  întunerecul  cel  mai  din  afară,  acolo  va 
fi  plângerea  şi  scrâşnirea  dinţilor».  Şi  mai  îngrozitor  răsună 
cuvintele:  «Duceţi-vă  dela  mine  blăstămaţilor  în  focul  cel 
vecinie»  (Mat.  25.  41).  Aici  nu  mai  încape  nici  un  recurs  cătră 
instanţă  mai  mare,  nici  o  desvinovăţire,  nici  o  rugăminte.  Fără 
scăpare,  este  pierdut  totul.  Aici  pe  pământ  sunt  multe  mijloace 
cu  ajutorul  cărora  te  poţi  subtrage  judecăţii,  fuga,  apelaţia  Ia 
oficii,  ori  forte  mai  înalte,  rugămintea,  amnestia,  iertarea,  recu¬ 
noaşterea  ş.  a.  m.  Dincolo  nimic  din  toate  acestea  nu  mai  poate 
fi  folositor.  Cât  de  mângăitoare  sunt  de  altă  parte  cuvintele 
pe  cari  le  va  auzi  sluga  cel  credincios:  «Bine  slugă  bună... 
intră  întru  bucuria  domnului  tău».  Cât  de  mult  se  va  bucură,  că  a 
slujit  Domnului  cu  credinţă,  cum  va  săltă  de  bucurie.  Cu  cât 
s’a  străduit  mai  mult  şi  cu  cât  a  adus  jerte  mai  mari  cu  atât  îi 
va  fi  şi  bucuria  mai  mare.  Dacă  îl  va  putea  atinge  vre-o  du¬ 
rere  va  fi  aceea  de  a  fi  făcut  prea  puţin,  de  a  nu  fi  slugii 
cu  şi  mai  multă  râvnă.  La  cetirea  acestei  pilde  să  ne  aducem 
aminte  totdeauna  de  acel  «Neguţâtoriţi  până  voi  veni»  (Luc. 
19,  13)  să  ne  fie  aminte  mereu  venirea  Domnului  şi  soco¬ 
teala  cu  noi,  care  nu  va  fi  întrelăsată;  să  ne  îndemne  a 
face  din  partea  noastră  totul  ca  la  vreme  să  avem  parte  de 
judecata:  «Intră  întru  bucuria  domnului  tău». 

(După  Hurter).  Preot.  P.  Moruşca. 


VIEAŢA  BISERICEASCA. 

PROBLEME  ACTUALE. 

Statistica  în  biserică.  încă  in  era  ungurească  în  coloanele 
.Telegrafului  Român»  s’a  sulevat  ideea  înfiinţării  unui  birou  stati¬ 
stic  bisericesc,  care  ar  avea  frumoasa  menire  de-a  adună  cu  sârgu- 
inţă  toate  datele  referitoare  la  vieaţa  noastră  bisericească.  Dar  nu 

numai  că  s'ar  aduna  aceste  date,  ci  s’ar  şi  studia  şi  din  ele  s’ar  trage 
conduşii  şi  s’ar  luă  măsuri  necesare.  Dacă  atunci  în  timpuri  vi¬ 
trege  nu  s’a  putut  înfiinţâ  acest  important  factor  al  cunoştin¬ 
ţelor  reale,  chestiunea  statisticei  bisericeşti  trebue  să  ne  preo¬ 
cupe  şi  azi  întriun  mod  intensiv,  dat  fiindcă  dela  rezolvirea  ei 
norocoasă  vom  trage  foloase  mari.  In  era  aceasta  mai  priel¬ 
nică  desvoltărilor  noastre  s'a  şi  făcut  un  prea  modest  început 
In  centrul  mitropoliei  ortodoxe,  înfiinţânduse  un  birou  statistic 
condus  de  o  singură  persoană.  Ca  început  e  îmbucurător,  dar 
mult  prea  puţin  ca  să  poată  , rezolvi  multele  şi  importantele 
probleme  ceri  aşteaptă.  Pentruca  aceste  probleme  să  poată  fi 
aprofundate  şi  studiate  din  toate  punctele  de  vedere,  ar  trebui 
ca  pe  lângă  toate  consistoarele  eparhiilor  noastre  să  se  înfiin¬ 
ţeze  câte  un  birou  statistic  după  necesitate  cu  câte  2 — 3  per¬ 
soane.  Mitropolia  ar  aveâ  în  centru  un  birou  statistic  central, 
nu  atâta  administrativ  ca  cele  din  eparhii,  ci  mai  mult  ştiinţific, 
care  ar  aveâ  marele  rol  de-a  prelucra  materialul  brut  şi  de  a 
da  anual  buletine  statistice  oficioase. 

Dar  până  ce  vom  ajunge  la  acest  ideal,  să  ne  recunoa¬ 
ştem  scăderile  actuale.  Datele  statistice  de  azi  ale  bisericei  or¬ 
todoxe  nu  mai  sunt  corespunzătoare  nici  pentru  calendarul  ar- 
hidiecezan,  ne  cum  pentruca  să  servească  de  bază  unor  cerce¬ 
tări  temeinice.  Noi  nu  ştim  exact  nici  câţi  credincioşi  avem  în 
parohii.  Lucrul  principal  la  alcătuirea  unei  statistici  e  exacti¬ 
tatea  datelor.  Conspectele  statistice  înaintate  de  protopresbiteri 
cătră  consistoare  sunt  mance,  iar  cari  sunt  complete  nu  ne  pro¬ 
cură  destulă  încredere.  Statistica  trebue 'Să  pornească  dela  o 
numărătoare  generală,  făcută  cu  temeiu  şi  după  anumite  prin¬ 
cipii,  ceeace  la  noi  nicicând  nu  s'a  făcut.  Chiar  conspectele 
obicinuite  până  acum  trebuesc  schimbate,  pentrucă  nu  mai  co¬ 
respund  împrejurărilor  actuale.  Biserica  ca  organism  viu  creşte* 
progresează.  Statistica  trebue  să  ţină  cont  de  acest  progres  şt 
de  toate  schimbările  ivite  în  vieaţa  bisericească. 

Astfel  întocmită  statistica  va  fi  un  izvor  de  mare  însem¬ 
nătate  pentru  a  cunoaşte  exact  şi  sub  toate  raporturile  vieaţa 
din  sânul  bisericii.. 

Biserica  unită  de  aici  are  un  şematism  statistic-istoric  din* 
.1900.  Ce  e  drept,  el  conţine  multe  date  inexacte  şi  tendenţi- 

oase.  Dar  noi  nu  avem  nici  chiar  un  asemenea  şemalism. 
Astfel  a  trebuit  să  azistăm  la  durerosul  aspect,  cum  un  bărbat 
de  valoare  de  ai  noştri  scriind  despre  «Schisma  românească, 
sau  unirea  cu  Roma*  a  fost  nevoit  să  recurgă  la  date  statistice 
exclusiv  străine,  neavând  un  atare  izvor  în  biserica  noastră. 

Dacă  în  vieaţa  datelor  moderne,  legi  şi  aşezăminte  au  la 
baza  lor  orientările  oferite  de  date  statistice  adunate  cu  multă 
grije  şi  studiate  până  în  amănunte,  pentruce  biserica  să  se  lip¬ 
sească  de  acest  preţios  îndrumător  şi  în  locul  lui  să  folosească 
presupuneri  şi  aprecieri  individuale  cari  pot  să  dea  greş? 

O  numărătoare  generală  a  credincioşilor  noştri  făcută  în- 
tr’un  timp  fixat,  după  anumite  formule  cu  întrebări  clare  şi 
bine  precisate  de  oficiul  statistic  central  ar  fi  de  o  bază  sigură 
şi  solidă  pe  care  apoi  s’ar  putea  clădi  an  de  an  toate  datele 
referitoare.  Această  bază  ar  formă  şi  punctul  de  comparaţie  în 
desvoltarea  sau  decădinţa  ulterioară.  Ea  ar  fi  chemată  să  ne 
dea  desluşri,  că  într’un  timp  dat  şi  pe  un  teritor  determinat: 

1.  Câţi  credincioşi  are  biserica  ortodoxă? 

2.  Cum  se  impăţeşte  acest  număr  după  sexe  şi  etăţi? 

3.  Câţi  sunt  ştiutori  de  carte  şi  analfabeţi? 

4.  Cum  se  repartizează  după  ocupaţie? 

5.  Câte  familii  avem  curat  ortodoxe  şi  câte  mixte?  Câte 
sunt  concubinajiile  ? 

6.  Câte  parohii  avem  curate,  câte  mixte? 

7.  Câte  filii  avem  curate,  câte  mixte? 

8.  Cât  sunt  d^mari  parohiile  şi  filiile  atât  cele  ortodoxe, 
cât  şi  cele  mixte? 

9.  In  cele  mixte  ce  alte  confesiuni  sunt?  Au  aceste  ma- 
teră  sau  filie?  Dacă  nu  se  poate  exact,  cel  puţin  aproximativ 
câţi  credincioşi  au  aceste  confesiuni? 

10.  Ce  secte  sunt  în  parohia  sau  filia  ortodoxă  şi  câţi 
aderenţi? 

11.  In  parohie  sau  filie  ce  instituţii  se  află  de-ale  bisericii 
noastre?  (biserică,  şcoală,  casă  naţională,  bibl  oteci,  reuniuni  de 
femei,  de  cântări,  de  înmormântări  etc.),  inşirând  la  fiecare 
istoricul  cât  se  poate  de  detailat.  Ce  instituţii  au  alte  confesiuni 
şi  au  ceva  legătură  cu  vieaţa  noastră  culturală-religioasă  ? 

12.  Câţi  copiii  obligaţi  (6—12  ani)  cercetează  şi  câţi  nu? 

13.  Câţi  din  comună  şi  de  legea  noastră  cercetează  şcoli 
•nai  înalte,  câţi  sunt  la  meserii  şi  la  negoţ? 

14.  Ce  avere  mobilă  şi  imobilă  are  biserica? 

15.  Istoricul  parohiei  pe  cât  se  poate  din  timpurile  cele  mai 
vechi  până  azi,  cu  bărbaţii  cari  au  contribuit  la  ridicarea  nive¬ 
lului  cultural,  religios  sau  material  al  parohiei. 

In  general  cam  aceste  cred  că  ar  fi  chestiunile  de  clarificat 
in  o  numărătoare  generală  a  credincioşilor.  Fără  de  aceste 
•date,  statistica  anuală  dacă  ar  fi  chiar  corectă  şi  exactă  nu  ne-ar 
aduce  nici  un  folos,  neputând  face  o  comparaţie  cu  un  Început 
faţă  de  care  s’ar  constată  progres  sau  regres. 

La  acestea  s’ar  adaugă  datele  anuale  şi  anume: 

1.  Naşterile  legale  şi  ilegale  după  sex  şi  luni.  De  aici  !n 
comparaţie  cu  decesurile  şi  trecerile  reiigionare  s’ar  puteâ  con¬ 
stată  creşterea  sau  decreşterea  numărului  credincioşilor  noştri. 
La  aceasta  de  sigur  se  va  aveâ  in  vedere  şi  mişcarea  populaţiei 
dintr’un  ţinut  în  altul,  sau  din  o  ţară  In  alta.  Dar  din  aceste 
date  se  mai  pot  constată  şi  anumite  legi  de  ale  naturii,  anume : 

a)  In  ce  anotimp  sunt  mai  multe  naşteri; 

b)  de  ce  împrejuri  sociale  religioase,  economice  depinde 
numărul  naşterilor; 

c)  prin  ce  mijloace  s’ar  puteâ  scădeă  numărul  naşterilor 
ilegale. 

2.  Decesurile  ne-ar  arătă  cât  e  de  mare  mortalitateadn 
sexe  după  diferite  etăţi,  dar  la  noi  ne-ar  dovedi  marea  morta¬ 
litate  a  copiilor,  ceeace  stă  In  strânsă  legătură  cu  educaţia  pă¬ 
rinţilor,  cu  higiena,  cu  starea  materială  şi  cu  ocupaţia  zilnică  a 
acestora. 

3.  Cunoaşterea  numărului  exact  al  căsătoriilor  legale  şi 
ilegale,  mixte,  sau  curat  ortodoxe  ne  arată  cu  siguranţă  starea 
materială  bună  sau  rea  a  credincioşilor,  anul  bun  sau  rău  eco¬ 
nomic,  legile  şi  dispoziţiile  cari  promovează,  sau  nu  căsătoriile. 
Un  imprediment  puternic  al  acestora  sunt  şi  războaiele  şi  tul¬ 
burările  sociale,  despre  ceeace  ne-am  putut  convinge  fiecare  In 
decursul  războiului  mondial.  Dar  astfel  de  legi  trebuiesc  con¬ 
statate  din  vieaţa  credincioşilor  noştri  şi  nici  decum  din  a  altor 

popoare,  cari  au  alte  legi  de  desvoltare,  de  existenţă  şi  de  o r~ 
ganizaţie  socială. 

4.  Anual  trebuie  să  purtăm  socoteală  cu  multă  grije  de¬ 
spre  elevii  cari  cercetează  şi  cari  nu  cercetează  şcoala.  Să  ştim 
câţi  sunt  la  şcoale  mai  înalte,  câţi  la  meserii  şi  la  negoţ.  Ne-ar 
arătă  progresul  sau  indiferenţa  faţă  de  cultură.  Ne-ar  puteâ  da,, 
sau  ne-ar  puteâ  răpi  nădejdea  ca  şi  noi  in  viitorul  apropiat  să 
ţinem  pas  cu  popoarele  conlocuitoare  şi  mai  avansate  în  toate 
privinţele. 

N’ar  fi  de  loc  fără  interes  să  se  poarte  o  statistică  specială 
anual  despre  mărturisirile  şi  împărtăşirea  cu  sf.  cuminecătură  a 
credincioşilor  din  fiecare  parohie.  Eu  am  purtat  în  decurs  de 
10  ani  o  astfel  de  însemnare  şi  luând  totdeauna  măsuri  cores¬ 
punzătoare  prin  predici,  sfaturi,  îndemnuri,  m’a  uimit  rezultatul 
S’a  făcut  în  fiecare  an  numărul  aproape  tot  dublu.  Las,  că  pe 
deoparte  cunoaşterea  exactă  a  acestui  număr  ne-ar  servi  ca  un 
adevărat  barometru  al  vieţii  religioase,  dar  ne-ar  indică  în  multe 
locuri  şi  piedecile  cari  să  opun  împărtăşirii  cu  sf.  daruri  mai 
ales  in  primele  etăţi  ale  tinereţelor  până  în  anii  plini  ai  bărbăţiei. 
Dar  pe  de  altă  parte  poziţia  de  păstor  sufletesc  in  voal  vă  da- 
torinţa  de-a  cunoaşte  turma  din  toate  punctele  de  vedere. 

6.  Statistica  anuală  a  trecerilor  religionare  ne  arată  unde 
trebuie  să  luăm  măsuri  de  apărare  şi  care  confesiune  păşeşte 
faţă  de  noi  in  mod  agresiv.  Aici  aparţine  şi  chestia  sectelor. 

7.  Schimbările  ce  se  produc  în  averea  mobilă  sau  imobilă  a 
averei  bisericeşti. 

Cam  aceste  ar  fi  întrebările  la  cari  ar  trebui  să  răspundă 
statistica  anuală  a  bisericii  noastre.  Iar  pentru  corectitatea  şi 
exactitatea  lor  s’ar  face  din  partea  forurilor  competente  cei 
mai  sever  control,  punându-se  în  vedere  şi  chiar  aplicându-se 
pentru  negligenţe  sancţiunile  cuvenite. 

Dr.  loan  Stanch*, 
paroh  ort. 

Secretarul  anonim  (1701 — 2)  al  mitropo- 
.  litului  Atanasie  Anghel  din  Bălgrad. 

i. 

1.  Din  documente  contemporane  ştim,  că  mitropolitul 
Atanasie  Anghel  din  Alba-Iulia  avea,  la  începutul  anului  1701, 
un  secretar  *  ca  Ivirii  an*,  octroiat  lui,  pe  lângă  tot  protestul  cle¬ 
rului,  de  boerimea  maghiară  calvină.  Prin  acest  organ  aceâ 
nobilime  tineâ  să  influinţeze  mentalitatea  prelatului  român,  să 
zădărnicească  confirmarea  «unirii»  la  curtea  din  Viena  şi  să 
spioneze  acţiunile  mitropolitului,  mai  ales  pe  timpul  petrecerii 
lui  la  Viena.  Cu  prilejul  călătoriei  lui  Atanasie  la  Viena,  pentru 
dobândirea  ecdoris  u\u\  politic,1  sfetnicul  calvin  a  mers  şi  el  acolo. 

Cine  a  fost  acest  secretar,  care*i  este  cinstitul  nume,  fost-a 
cleric  ori  mirean,  român  ori  străin,  ce  isprăvi  a  făcut  în  împă¬ 
răteasca  cetate  şi  ce  scrisori  a  scris  mandatarilor  săi  din  Ardeal, 
—  căci  aceasta  Ii  se  impusese  să  o  facă  cu  totul  secret a  —  din 
lipsă  de  date  nu  putem  şti. 

Documentele  îl  numesc  bărbat  «calvinian»,  homo  calvi- 
nianus . . .  quidam  homo  calvinianus, 8  ceeace  ne  face  să  credem, 
că  ar  fi  fost  de  origine  român.  Dacă  eră  străin  şi  de  confe¬ 
siunea  reformată,  l-ar  fi  numit  <calvinus».  E  greu  de  admis,  câ 
secretarul  lui  Atanasie  ar  fi  fost  nobilul  ungur  calvin  Vas.  Pe 
acesta  documentul  îl  numeşte  «calvin»  de  obârşie,  născut,  nu 
făcut;  el  e  «domn»  şi  merse  Ja  Viena  în  toamna  anului  1698, 
pe  când  secretarul  anonim  «calvinist»  va  osteni  întriacolo  abiâ 
la  începutul  anului  1701  şi  e  «bărbat»,  (homo)4  deci  fn  con¬ 
diţie  de  plebeu,  nu  nobil  cu  sânge  vânăt. 

2.  Unii 6  cred,  că  secretarul  anonim  e  laicul  Ştefan  Raţ,  de 
Kisfalud,  care  Işi  schimbă  rolurile  confesionale  după  împrejurări. 

Raţ  eră  epitropul  bisericii  din  Bălgrad,  mirean,  familist  şi 
om  bogat;  a  fost  provizor  al  bunurilor  erariale  din  judeţul 
Alba-superioară  şi  odorbirăul  din  Bălgrad. 

3.  Alţii  credeau  cu  totul  fără  motiv  că  românul,  ortodox 
convins,  Găvrilâ  Nagyszeghy  iunior,  nobil  de  Doblyon,  ar  fi 

1 — 4  Nilles,  Sym  bollae,  Oeni  ponte,  1885  v.  I.  pg.  258:  272;  219  şl 
319  nota  2. 

‘  Bunea ,  Cestinni,  Blaj  voi.  II  1894  pg.  379  şi  Boroş,  în  «Foaia  oîic. 
a  diecezei  Lugojului»  Nr.  4  ex  1915  (II)  pg.  32  nota  1. 

fost  secretarul  anonim  alui  Atanasie.  Dânsul  a  fost  o  vreme 
aplicat  In  slujbă  la  Atanasie,  cum  a  fost  la  mitropolie  şi  pe 
timpul  lui  Teofil,  antecesorul  imediat  alui  Atanasie.  Nagyszeghy 
a  fost  şi  exactor  de  impozite  fişcale  ale  statului.  Convingerile 
lui  de  bun  ortodox  l-au  făcut  să  se  ridice  hotărât  împotriva  la¬ 
şităţii  lui  Atanasie,  păstrându-şi  un  nume  frumos  de  luptător 
In  contra  «unirii»  1  desbinătoare  între  fii  aceluiaşi  popor. 

II. 

4.  La  o  lună  după  întronarea  sa  în  scaunul  de  apostat 
Atanasie  trimite  din  Alba-Iulia,  cu  dtul  20  Iulie  1701,  o  epistolă 
lui  Demetriu  Popa  Paulin,  protopresbiter  în  Râczvâros-ul  din 
Oradea-mare. 

Cel  care  aveă  să  înmanueze  epistola  se  chiamă  Ioan  şi  e 
logofătul,  adecă  secretarul  fostului  mitropolit. 

Ioan  eră  înputernicit  de  Atanasie  să  spună  Orădanilor  cu 
grai  viu  mai  multe  decât  cele  cuprinse  în  scrisoare.2 * 

5.  Nagyszeghy,  tn  toamna  anului  1701  se  află  In  temniţa 
din  Sibiiu;  de  acolo  Intr’un  memorand  datat  din  5  Noemvrie 
şi  adresat  judecătorului  regal  Ioan  Sachs,  In  cauza  apăsării  or¬ 
todoxiei,  la  punct  7(  face  amintire  de  un  <fâimos  Popa  I anos >, 
pe  care  Atanasie  l-a  trimis  undeva,  dar  Nagyszeghy  nu  ştia  unde.® 

6.  Moşia  Merişani,  din  judeţul  Argeş,  dăruită  mitropoliei 
ardelene  în  16Q8,  de  cătră  Vodă  Constantin  Brâncoveanul  unitul 
Atanasie  o  mai  aveă  încă  în  anul  1702.  In  acest  an  Atanasie 
scrie  exarhiereului  grec  Teofil  din  Muntenia,  care  îi  administrâ 
această  avere.  Cel  care  mijloceâ  corespondenţa  între  Atanasie 
şi  Teofil  se  chiemâ  *popa  Ioan ».4 * 

Acest  popa  Ioan  probabil  e  identic  cu  faimosul  Popa  Ianost 
pe  care  Nagyszeghy  îl  ştie  dus  undeva,  la  un  loc  necunoscut 6 
şi  în  sfârşit  unul  şi  acelaş,  cu  logofătul  Ioan ,  care  duceâ  răvaşe 
poporenilor  din  Oradea-mare. 

1  Nilles  340.  Bariţiu,  Părţi  alese  din  ist.  Transilv.  Sibiiu,  1899  voi.  I. 
pg.  220—1.  Dr.  Silviu  Dragomir,  Istoria  desrobirii  religioase  a  românilor 
din  Ardeal,  Sibiiu,  1920.  v.  I.  pag.  42—3. 

1  Nilles  387-8. 

1  Dragomir  o.  c.  8  Ia  anexe,  Nilles  o.  c.  264. 

4  Periodicul  «Biserica  ortod.  română»  Bucureşti  an.  V  zg.  108—9. 

*  Îndată  în  propoziţia  următoare  Nagyszeghy  vorbeşte  de  Muntenia; 

deci  pe  Popa  Ianos  ii  crede  dus  In  un  loc  necunoscut  în  Muntenia,  pro¬ 
babil  la  Vodă,  căci  de  el  şi  pomeneşte  în  mod  inplicit. 

7.  Aceşti  trei  Ioani  nu  sunt  identici  cu  Pater  lanos,  care 
B*a  fost  cu  Atanasie  Ia  Viena,  la  procesul  informativ  canonic, 
ci  a  stat  în  Alba-Iulia,  purtând  grijă  de  averea  lui  şi  informându-I 
mereu  în  cele  3  luni  cât  a  stat  în  Viena  despre  toate  cele  ce 
se  petreceau  în  absenţa  lui  în  Ardeal. 

Despre  acest  Pater  lanos  vorbim  în  cele  următoare. 

III. 

Pater  lanos ,  nu  poate  fi  confundat,  cu  nici  unul  din  cei 
feei  Ioani,  de  cari  amintirăm  mai  sus. 

El,  alias  t  Caloianb,  (om  frumos,  loan  Frumosu')  a  fost 
mirean;  grec  ori  macedo-român  de  origine.  Mai  înainte  vreme 
domiciliase  în  Sibiiu. 

Pe  vremea  frământărilor  de  unire  1697 — 1702,  Pater  lanos 
eră  om  vechiu  de  ani.  Documentele  ni  l  prezintă  ca  bătrân  încă 
Ia  anul  1672,  când  compania  neguţătorilor  greci  din  Sibiiu  îl 
alese  «birău»  (prezident,  judecător).1 

Opt  ani  mai  târziu,  pe  lângă  toate  bătrâneţele,  el  e  om 
in  putere  căci  mitropolitul  Sava  II  Brancovici,  îl  pune  apărător 
tn  celebrul  proces  cu  statul  şi  cu  clerul.2 

Ca  toţi  marii  comercianţi  din  vremile  acelea,  Pater  lanoş, 
confidentul  lui  Atanasie,  erâ  mare  bogătaş  şi  proprietar  peste 
intinse  pământuri  in  Ţara  Muntenească,*  aşa,  că  un  Vodă  Con¬ 
stantin  Brâncoveanul,  nu  credeâ  a  fi  sub  demnitatea  sa,  să  I 
numească  cprieten»,  pe  negustorul  din  vorbă.4 

Pater  lanos  a  mai  fost  şi  familist  norocos.  O  fată  a  sa 
s’a  măritat  după  Nicolae  Teodor  Dindar,  de  obârşie  Bulgar  şi 
comerciant;  tot  aşâ  de  bogat  ca  socrul  său. 

Dindar  făceâ  la  Braşov  pe  agentul  şi  diplomatul  iscusit 
a  lui  Brâncoveanul  şi  în  aceeaş  vreme  pe  spionul  catolicilor 
din  Ardeal,  şi  al  împăratului  Leopold  I  din  Viena. 6 

1  N.  Iorga,  Scrisori  şi  inscripţii  ardelene  şi  maramurăşene.  Buc.  1906 
v.  I  pag.  VII,  idem  Ist.  biser.  româneşti,  Vălenii  de  munte  1909  v.  11,  32. 

*  Vas.  Mangra  Mitrop.  Sava  II  Brancovici,  Arad,  1906  pag.  99. 

*  Iorga,  Ist.  bis.  o.  c.  32 :  idem,  Sate  şi  preoţi  în  Ardeal.  Bucureşti 
1902  pag.  70. 

*  Iorga,  Cărţi  domneşti,  Bucureşti  1903,  I  pag.  126;  129  şi  133.  Dr. 
loan  Lupaş,  Ist.  bisericească  a  Românilor  Ardeleni.  Sibiiu  1918  pag.  118. 

*  Iorga,  Ist.  bis.  o.  c.  II:  3,  25;  şi  32,  idem  Sate,  o.  c.  178.  Nilles 
o.  C.  181,  193,  267,  340,  1012. 

Iezuiţii,  frângând  după  obiceiul  lor  sigilul  mărturisirii  se 
folosau  de  cele  ce  le  spuneâ  Dindar.  * 

Pe  timpul  petrecerii  lui  Atanasie  la  Viena,  moşul  Pater 
lanos,  ti  purtă  gospodăria  din  Bălgrad.2 * 4 

Pe  larg  şi  repetat  îi  scria  de  cele  ce  se  întâmplau  acasă, 
mişcând  toate  şi  ameninţând  chiar  cu  iadul  pe  Atanasie,  dacă 
va  tmbrăţişâ  unirea  cu  papistaşii  «şi  nu  peste  20  sau  30  de  ani, 
ci  şi  peste  100,  tot  sfinţia  Ta  vei  fi  ocărât»  dacă  vei  schimbă 
legea.  * 

O  parte  din  corespondinţa  aceasta,  mai  ales  aceea  în  care- şi 
dă  silinţa  de  a  abate  pe  Atanasie  dela  unire,  ni  s’a  păstrat1 

Plâieşul  Ungrovlahiei. 


MIŞCAREA  LITERARĂ. 

Die  Messfeier  der  griechisch-KathoIischen  Kirche,  de 
Dr.  Constantin  Gutberlet,  Regensburg  1920,  181  pag. 

în  timpul  războiului  şi  de  atunci  încoace  au  apărut,  în 
Apus,  un  însemnat  număr  de  scrieri  privitoare  la  biserica  orto¬ 
doxă  a  Răsăritului.  îndeosebi  în  Anglia  a  crescut  interesul 
pentru  biserica  ortodoxă,  concretizându  se  tot  mai  mult  în  do¬ 
rinţa  de  a  se  face  o  cât  mai  mare  apropiere,  ba  chiar  o  unire 
între  biserica  anglicană  şi  cea  ortodoxă.  Vom  aveâ  ocazie  să 
ne  ocupăm  în  revista  noastră  cu  această  problemă  importantă, 
care  a  fost  şi  continuă  a  fi  discutată  în  Anglia. 

Dar  şi  alte  cercuri  bisericeşti  manifestă  dorinţa  de-a  cu¬ 
noaşte  mai  bine  biserica  ortodoxă,  instituţiunile  şi  cultul  ei. 
Nu  arareori  întâlnim  la  scriitorii  apuseni  aprecieri  izvorâte  dintr’o 
sinceră  admiraţie  cătră  alcătuirile  ce  le-au  găsit  în  ortodoxism. 
Intre  aceştia  numărăm  şi  pe  cunoscutul  apologet  romano-catolic 
C.  Gutberlet,  care,  pe  lângă  câteva  idei  întroducătoare,  a  tradus 
sumar  liturgia  sf.  îoan  Gură  de  aur,  a  sf.  Vasile  cel  Mare  şi 
cea  înainte  sfinţită.  In  nemţeşte  ele  există  în  mai  multe  tra¬ 
duceri  mai  vechi  şi  mai  nouă.  Preotul  Maltzew ,  superiorul  ca¬ 
pelei  ruseşti  din  Berlin,  a  tradus  aproape  toate  cărţile  noastre 
liturghice,  iar  scurt  înainte  de  războiu  dăduse  o  traducere  ali- 


1  Nilles  o.  c.  267. 

*  Lupaş  111. 

8  l orga  Isfor.  lit.  române  în  sec.  XVIII,  Bucur.  1901,  v.  11  pag.  61 
nota  7,  idem  Ist.  bis.  II,  o.  c.  32.  Alex.  Lapedat,  Prinos  lui  D.  A.  Sturza, 
Buc.  1903  pag.  301  şi  următ.  Dragomir  o.  c.  30.  Lupaş  o.  c.  111. 

4  In  Biblioteca  Academ.  rom.  Bucur,  la  Nr.  LV11I  ex.  1896. 

•ţurghiilor  prinţul  Max  de  Saxonia,  profesor  de  teologie  la  Frei- 
burg.  Prin  urmare  Gutberlet  nu  face  o  lucrare  cu  totul  nouă. 
Totuş  ne  interesează  părerile  acestui  productiv  scriitor  apusean 
despre  liturghiile  noastre,  lată  ce  zice  elin  precuvântare :  «Li¬ 
turghia  bisericei  greco  catolice  (aşâ  numeşte  el,  ca  aproape  toţi 
scriitorii  apuseni,  biserica  ortodoxă,  In  deosebire  de  cea  romano - 
catolică)  nu  are  trebuinţă  de  recomandaţie  din  partea  editorului; 
se  recomandă  cu  toată  puterea  prin  ea  însăşi.  Sunt  măreţele  ru¬ 
găciuni  şi  ceremoniile  pline  de  Înţeles,  prin  cari  vechea  şi  ve¬ 
nerabila  biserică  orientală  a  dat  în  chipul  cel  mai  strălucit  ex¬ 
presie  credinţei  sale  cucernice  şi  adorării  ce-o  aduce  preasfin- 
telor  mistere.  Cei  mai  mari  şi  mai  sfinţi  dascăli  ai  bisericei  au 
lucrat  la  alcătuirea  lor.  Fundamentul  lor  a  fost  aşezat  încă  de 
către  apostoli,  ba  de  către  Domnul  însuşi.  Rugăciunile  sunt 
atât  de  simţite,  atât  de  puternice  şi  pătrunzătoare,  atât  de  avân¬ 
tate,  încât  trebue  să  facă  cea  mai  vie  impresie  asupra  oricărei 
inimi  de  creştin.  Nici  nu  pot  să  existe  mai  frumoase  rugăciuni 
ale  împărtăşaniei  şi  liturghiei  ca  aceste  revărsări  ale  celei  mai 
adânc  simţ  te  evlavii».  Cuprins  de  această  admiraţie  traducătorul 
le  recomandă  ca  un  mijloc  de  reînsufleţire  pe  seama  preoţilor  cari 
-prin  repeţirea  zilnică  a  liturghiei  apusene  mai  puţin  avântate,  şi-ar 
slăbi  entuziasmul  religios,  zicând:  «Aici  avem  într'adevăr  poezie 
în  cel  mai  bun  înţeles  al  cuvântului,  poezie  sfântă,  divină  de 
cea  mai  înaltă  creaţiune».  In  biserica  veche  —  zice  traducă¬ 
torul  —  există  o  mare  variaţie  şi  libertate  în  privinţa  liturghiilor, 
tm  ca  astăzi  în  biserica  romană-apuseană,  căci  atunci  fiecărui 
apostol  «înzestrat  cu  putere  deplină  şi  autoritate  doctrinală»  i  se 
atribuiâ  câte  o  liturghie. 

Dar  în  cuvintele  întroducătoare  ale  traducătorului  s'au 
ştrecorat  şi  câteva  greşeli.  D.  ex.  el  crede  că  noi  n’avem  ritual 
pentru  sfinţirea  bisericei,  ci  consideră  ca  atare  rugăciunea  de 
sfinţire  a  pietrii  fundamentale  a  bisericilor  şi  ceremenialul  obici¬ 
nuit  la  aşâ  numitele  stavropighii.  Foarte  grăbit  trece  peste  deo¬ 
sebirea  dintre  biserica  ortodoxă  şi  cea  papistă  cu  privire  la 
momentul  prefacerii  elementelor  euharistice,  la  epicleză,  pentru 
care  protestantul  Friederich  HeiUr  (în  scrierea:  «Katholischer 
al  evangelischer  Gottesdienst»  Miinchen.  1921,  pag.  19)  arată 
mai  multă  înţelegere.  încurcat  rămâne  Gu  berlet  când  vrea  să 
justifice  practica  Introdusă  în  biserica  romano  catolică  «de  mai 
tnulţe  veacuri  încoace»,  de  a  împărtăşi  mirenilor  sfânta  cumi¬ 
necătură  numai  sub  forma  pânii,  faţă  de  practica  veche,  usitată 
până  târziu  în  evul  mediu  şi  în  Apus  şi  păstrată  statornic  în 
biserica  ortodoxă,  de  a  împărtăşi  sfânta  cuminecătură  şi  mire¬ 
nilor  sub  ambele  forme.  Ei  zice:  «Nimeni  nu  va  puteâ  negă, 
că  aceasta  (adecă  doctrina  şi  practica  bisericei  ortodoxe)  corăs- 
pânde  pe  deplin  ca,  porunca  Domnului,  conform  căruia  noi  tre* 

bue  să  mâncăm  carnea  şi  să  bem  sângele  Lui»,  susţine  !ns& 
lotuşi  că  nu  e  esenţial  să  se  împărtăşească  sfânta  cuminecătură 
şi  sub  forma  vinului  («Das  Trînken  ist  deshalb  nicht  wesentlich»), 
uitând  că  Mântuitorul  a  zis  anume:  «Beţi  dintru  acesta  toţh 
acesta  este  sângele  meu»...  ca  şi  când  ar  fi  vrut  să  prevină 
abaterea  papismului,  care  detrage  potirul  laicilor  şi-l  rezervă 
numai  preoţilor. 

Pe  lângă  toate  greşelile  acestea,  văzând  entuziasmul  cu 
care  vorbeşte  un  scriitor  romano-catolic  despre  liturghia  bise- 
ricei  noastre  ortodoxe,  să  ne  încălzim  şi  mai  mult  dragostea  şi 
evlavia  cu  care  noi  slujitorii  altarului  suntem  datori  să  o  slujim 
spre  preamărirea  lui  Dumnezeu  şi  spre  mântuirea  sufletelor. 

—  N.  —  . 

Ortodoxia  şi  creştinismul  apusean.  Prelucrare  din  ru¬ 
seşte  de  P.  S.  Sa  Nicodem,  episcop  al  eparhiei  Huşilor.  Sibiiti 
1922,  pag.  75.  Preţul  Lei  8’ — . 

In  «Biblioteca  Bunului  Păstor*  Nr.  12  a  apărut  de  curând 
sub  acest  titlu  o  lucrare  teologică  de  caracter  simbolic  şi  de  o  con¬ 
sistenţă  logică  deosebită,  care  nu  e  vastă,  e  drept,  ca  exten¬ 
siune,  dar  e  cu  atât  mai  însemnată,  după  conţinutul  e»  şi  după 
scopul,  pe  care  11  urmăreşte.  Profesorul  rus  A.  P.  Lopuhitv 
autorul  ei,  încearcă  să  explice  geneza  celor  trei  sisteme  doctri- 
nale  teologice  creştine,  şi  anume  papismul,  protestantismul  şl 
ortodoxismul  din  punctul  de  vedere  istoric  şi  raportul  dintre 
cele  două  sisteme  apusene  şi  ortodoxism.  Ca  punct  de  mâne- 
care  servesc,  pentru  autor,  în  vederea  acestui  scop,  concepţiile 
diferite,  ce  s’au  născut  asupra  creştinismului,  deja  la  ivirea  sa 
in  lume.  El  admite  concepţia  iudaică,  reprezentată  de  sf.  Petru 
şi  combătută  de  sf.  Pavel ;  a  doua,  concepţia  filosofică-păgână, 
reprezentată  de  sistemele  gnostice  şi  a  treia,  concepţia  doctri- 
nalâ  a  sf.  loan.  Dacă  aceste  concepţii  sunt,  pentru  autor,  con¬ 
siderate  ca  fiind  coordonate  Intre  ele  şi  egal  de  însemnate, 
atunci  punctul  său  de  vedere  poate  fi  discutat.  Pentru  istoricul 
ortodox  creştinismul  este  un  fapt  clar  şi  precis  şi  nu  se  pre¬ 
zintă  nici  de  cum  ca  o  încercare  doctrinală  care  ar  puteâ  fi 
oerfecţionatâ  în  decursul  timpului.  Arată  în  ce  consistă  esenţa 
fiecăreia  din  aceste  trei  concepţii,  şi  câ  cele  două  dintâiu  sunt 
unilaterale  faţă  de  tipul  doctrinal  al  sf.  Ioan.  El  consideră  si¬ 
stemul  papist  ca  continuarea  iudaismului,  ca  o  prelungire  în 
timp  a  concepţiei  iudaice  despre  creştinism,  sistemul  protestan¬ 
tismului  ca  o  desvoltare  a  gnosticismului  creştin,  iar  ortodoxismul 
ca  desvoltarea  sistemului  doctrinal  al  sf.  evanghelist  loan,  ca 
fiind  cel  mai  desăvârşit.  In  acest  chip  se  rezolvă  şi  întrebarea 
despre  raportul  creştinismului  apusean  cu  ortodoxia. 

Fiind  catolicismul  papîst  şi  protestantismul  sisteme  unila¬ 
terale  ale  creştinismului,  fiind  deviaţiuni  dela  adevărul  creştin, 
ajung  în  raporturi  false  cu  ştiinţa  şi  cu  statul.  Ambele  sisteme 
nimicesc  echilibrul  dintre  credinţă  şi  ştiinţă,  îndrumând  lumea 
către  scepticism  şi  cătră  raţionalismul  negativ,  care  destramă  la 
rândul  lor  vieaţa  spirituală,  religioasă  şi  morală  a  popoarelor 
apusene. 

Luptele,  în  decursul  evului  mediu,  dintre  papi  şi  domni¬ 
tori,  între  preoţie  şi  împărăţie,  luptele  pentru  investitură,  dintre 
Grigorie  VII  şi  Henric  IV  şi  dintre  succesorii  lor  respectiv», 
dovedesc  raporturile  abnormale  între  Biserică  şi  State,  raporturi 
emanate  din  sistemele  greşite  şi  unilaterale,  ce  stau  la  baza 
Bisericii  papiste  şi  a  celor  protestante.  Lupta  se  continuă  şi  In 
zilele  noastre,  deri  în  altă  formă,  şi  se  arată  rezultatele  triste 
ale  acestei  lupte  pentru  civilizaţia  creştină,  In  diferitele  domenii 
ale  vieţii. 

In  partea  a  treia  se  arată  atomizarea  societăţii  creştine  pe 
pământul,  mai  ales,  al  Angljei,  graţie  principiului  nefast  al  liber¬ 
tăţii  raţiunii  individuale,  care  duce  la  negarea  oricărei  credinţe 
positive.  In  1882  existau  în  Anglia  186  secte  creştine.  Ele  con¬ 
tinuă  a  se  înmulţi.  Se  arată  organizarea  şi  procedeele  de  pro¬ 
pagandă  practicate  de  către  mai  multe  dintre  aceste  eclesîole 
şi  secte.  Aşâ  de  «biserica  largă»,  «biserica  unitară»,  «biserica 
teismului»,  «a  umanismului»,  «positivi'tă»,  «alianţa  britanică  fără 
•religie»,  de  «religia  viitorului»  etc.  Asemenea  comunităţi  exista 
$i  in  alte  ţări,  Germania,  Italia,  Franţa.  Protestantismul,  Indurând 
consecinţele  raţionalismului  său  religios,  a  ajuns  Ia  tăgăduirea 
adevărurilor  creştine  celor  mai  de  căpetenie. 

Până  la  desbinarea  Bisericii,  Apusul  a  fost  ortodox.  Şi  după 
desbinare  se  constată  existenţa  ortodoxiei,  în  Apus,  în  prote¬ 
stările,  luptele,  ce  au  avut  loc  în  diferitele  biserici  naţionale 
apusene  împotriva  abuzurilor,  inovaţiilor,  împilărilor  absolutis¬ 
mului  papist.  In  această  stare  de  lucruri,  bărbaţi  cu  adevărat 
religioşi  ai  Apusului  papist  şi  protestant,  de  opotrivă,  văzând 
prăpastia  spre  care  se  precipitează  creştinătatea  apuseană,  con¬ 
ştienţi  de  calea  greşită,  pe  care  au  făcut-o,  din  momentul,  In 
care  au  deviat  dela  ortodoxia  ecumenică,  simt  trebuinţa  unei 
noui  reforme,  şi  în  vederea  aceasta  îşi  îndreaptă  privirile  spre 
venerabila  B  serică  a  Răsăritului.'* 

Prima  încercare,  în  acest  sens,  a  fost  mişcarea  din  Ox¬ 
ford  de  prin  anii  1830,  care  n’a  fost  încoronată  cu  succesul  dorit; 
a  doua  a  fost  mişcarea  reprezentată  de  «societatea  an glo- ame¬ 
ricană»  din  a.  1.860,  al  cărei  scop  a  fost  să  facă  cunoscute  pe 
continent  principiile  Bisericii  anglicane  şi  unirea  Bisericii  lut 
Hristos  luându  se  de  bază  principiile  Bisericii  primitive.  Ea  a 
fttat  contact  cu  biserica  răsăriteană,  în  deosebi  cu  biserica  ru- 

sească,  cu  Sf.  Sinod,  dar  ia  rezultate  pozitive  nu  s'a  ajuns,  ne- 
fiind  terenul  încă  pregătit.  A  treia  mişcare  o  reprezintă  vechiul 
catolicism,  care  prin  conterenţele  sale  teologice,  ţinute  din  timp 
în  timp,  a  stârnit  un  mare  interes  şi  multă  simpatie  în  lumea 
ortodoxă.  In  asemenea  împrejurări  mari  şi  însemnate  datorinţe 
se  impun  Bisericii  ortodoxe  faţă  de  Apusul  atât  de  mult  în¬ 
cercat  de  atâtea  secte. 

Această  lucrare,  care  tn  româneşte  se  datoreşte  P.  S.  Sale 
Nicodem  dela  Huşi,  care  a  îmbogăţit  literatura  noastră  biseri¬ 
cească  cu  o  mulţime  de  scrieri  preţioase,  religioase  şi  teologice, 
şe  impune  de  sine  atenţiunii  cititorului  ortodox.  I.  B. 

* 

Anuarul  Institutului  de  istorie  naţională  dela  Univer¬ 
sitatea  din  Cluj,  publicat  de  Alexandru  Lapedatu  şi  Ioan  Lupaş 
profesori  de  Istoria  Românilor  la  Universitate,  membri  ai  Aca¬ 
demiei  Române,  pe  1921  —  1922,  Cuij,  pag.  634,  preţul  Lei:  — . 

Institutul  de  istorie  naţională  a  fost  fundat  de  M.  Sa 
Regele  Ferd  nand,  cu  prilejul  inaugurării  Universităţii  la  1  Fe¬ 
bruarie  1920,  cu  scopul  de  a  se  studiâ  istoria  română.  Condu¬ 
cătorii  actuali  ai  institutului  socotesc  ca  mijloace  pentru  ajun¬ 
gerea  scopului,  alcătuirea  unei  biblioteci  de  specialitate,  întoc¬ 
mirea  unei  bibliografii  istorice  române,  editarea  unui  anuar  şi 
st  mutarea  cercetărilor  istorice  şi  a  interesului  public  pentru  ele. 

întâiul  anuar  publicat  acum  întrio  execuţie  frumoasă,  este 
închinat  augustului  fundator  şi  patron  al  Institutului,  Maiestăţii 
Sale  Regelui  şi  cuprinde  studii  de  profesorii  universităţii  Alexandru 
Lapedatu:  Nouă  împrejurări  de  desvoltare  ale  istoriografiei  na¬ 
ţionale;  l.  Lupaş:  Factorii  istorici  ai  vieţii  naţionale  româneşti; 
Alexandru  Lapedatu,  I.  Lupaş  şi  Sextil  Puşcariu:  La  centenarul 
morţii  lui  Petru  Maior;  I.  Lupaş:  Cea  mai  veche  revistă  literară 
românească;  N.  Banescu:  Cele  mai  vechi  ştiri  bizantine  asupra 
Românilor  dela  Dunărea-de  jos ;  N.  Drăganu:  Cea  mai  veche 
carte  Rakoczyana;  Silviu  Dragomir  :  Vlahii  din  Serbia  în  se¬ 
colul  Xli—XV;  Romul  Vuia:  Legenda  lui  Dragoş;  V.  Bogrea: 
Pasagii  obscure  din  Miron  Costin,  Intre  filologie  şi  istorie, 
Dbbrişan  fratele  Mirceî-Vodă,  Menţiuni  humaniste  despre  noi, 
Despre  Miorlahi,  Varia;  I.  L.:  Din  corespondenţa  lui  Şaguna  cu 
Filaret  Scriban;  Câteva  date  biografice  relative  la  Doctorul  loan 
Molnar  Piuarui  din  Sad  j;  apoi  dări  de  seamă  şi  la  sfârşit  mă¬ 
runţişuri. 

„Renaşterea"  revista  de  cultură  religioasă  ce  apare  la 
Craiova  are  in  fruntea  numărului  de  pe  Noemvrie  circulara  P. 
Sf.  Sale  Ep.  Vartolomeiu  despre  organizarea  propagandei  reli¬ 
gioase  împotriva  sectelor,  în  eparhia  Râmnicului  Noului- Severin. 

«Pentru  o  cât  mai  bună  şi  mai  rodnică  funcţionare  a  mi¬ 
siunilor  de  stirpire  a  adventismului,  baptismului,  etc.  cum  şi 
pentru  readucerea  cu  mai  multă  înlesnire  a  fraţilor  noştri  căzuţi 
In  rătăcire,  P.  Sf.  Sa  pune  în  vedere  anumite  dispoziţiuni  şi  lă¬ 
muriri. 

«Propaganda  religioasă  pentru  Întărirea  credinţei  în  sufle¬ 
tele  drept  credincioase  şi  pentru  readucerea  la 'dreapta  credinţă 
a  celor  rătăciţi  intră  pe  dea’ntregul  în  misiunea  fiecărui  preot 
3!  se  numără  între  îndatoririle  administrative  şi  culturale  cele 
mai  sfinte  ale  bisericii  noastre,  privită  sub  îndoitul  ei  chip  de 
instituţiune  dumnezeească  şi  de  organism  social. 

P.  Sf.  Sa  nu  se  împacă  cu  vederile  celor  cari  pretind  re¬ 
muneraţii  aparte  pentru  această  propagandă,  ci  face  apel  cătră 
acei  pe  cari  cu  drag  îi  va  înscrie  In  « Cartea  albă »  a  sublimului 
apostolat  creştin  şi  românesc  din  eparhia  Sa. 

« Sarsam  Cordah  deci,  iubiţi  preoţi  şi  scumpi  misionari 
<d  n  eparhia  noastră,  căci,  ori  cât  de  mult  am  fi  legaţi  de  pă¬ 
mântul  acesta  şi  cu  întocmirile  lui,  noi  totuş  suntem,  prin  cinul 
nostru,  dintre  acei.  călători,  cari  se  duc  spre  ceruri  şi  «cari  nu-şi 
au  aici  cetate  stătătoare*,  precum  ne  spune  Sfântul  Apostol 
Pavel;  să  ne  arătăm  deci,  prin  curaj  şi  prin  jertfe,  că  ţinem  şi 
de  cer  şi  Domnul  ne  va  da  în  schimb  răsplătiri  sufleteşti  care 
întrec  cu  mult  pe  cele  din  veacul  şi  lumea  aceasta». 

Eparhia  are  organizat  un  corp  al  preoţ'Ior  misionari,  un 
comitet  pentru  întocmirea  scrierilor  necesare  misiunii  şi  pune 
In  vedere  tuturor  că  Institutul  biblic  va  tipări  în  curând  Noul 
Testament  In  ediţie  populară. 


Istoricul  episcopiei  Clujului  de  Dr.  Sebastian  Stanca , 
Cluj,  pag.  15,  preţul  Lei  2  — . 

în  aceste  pagini  se  arată  drumul  pe  care' l-a  făcut  episcopia 
Clujului  până  la  organizarea  ei  definitivă.  Gândul  de  a  înfiinţa 
o  episcopie  şi  în  părţile  nordice  ale  Ardealului  a  încolţit  întâiu 
lot  în  mintea  nemuritorului  Şaguna,  deodară  cu  episcopiile  ce  le 
plănuiâ  Ia  Caransebeş,  Timişoara  şi  Oradea-mare.  In  reprezen¬ 
taţia  sadela  8  Iulie  1803  cătră  cancelaria  aulică  din  Viena  cere 
înfiinţarea  acestei  episcopii  cu  300  mii  de  suflete,  —  fără  să  fi 
fost  încuviinţată.  S’a  înfăptuit  insă  îndată  după  eliberarea  de  sub 
stăpânirea  străină,  şi-i  revine  acestei  episcopii  întâiu  rolul  de 
a  readuce  la  sânul  bisericii  străbune  pe  fii  răpiţi  de  proseli- 
tismul  catolic,  care  a  avut  mai  mare  succes  în  acele  părţi  de 
îiord,  foarţe  îndepărtate  în  trecut  de  scaunul  v^ădicesc.  (P) 

CRONICA  BISERICEASCĂ-CULTURALA. 

Ziua  marelui  praznic  al  încoronării  dela  Alba-lulîa  a 
fost  deodată  şi  marea  zi  de  sărbătoare  a  reînălţării  bisericii  noa¬ 
stre  ortodoxe  din  Ardeal  la  vechea  ei  strălucire  de:  singura  şi 
adevărata  biserică  a  sufletului  românesc.  Strălucitoarea  slujbă» 
să/ârşită  de  ierarhii  ţării  în  biserica  catedrală,  zidită  pe  locul 
unde  a  stat  odată  vechea  mitropolie  românească,  ca  şi  slujba 
încoronării  însăşi,  săvârşită  de  biserica  ortodoxă,  a  înviat  din 
nou  în  suflete  conştiinţa  trecutului  măreţ  prin  luptele  şi  jertfele, 
pe  cari  ortodoxia  le-a  adus  pentru  salvarea  vieţii  neamului  no¬ 
stru  din  aceste  părţi.  Acesta  a  fost  prilejul  care  a  pecetluit  pe 
veci  legământul  sfânt  dintre  ortodoxia  şi  naţionalitatea  româ¬ 
nească,  vădindu-se  în  deplină  lumină,  că  precum  suntem  acum 
o  ţară  cu  o  singură  stăpânire  românească  în  cele  politice,  aşa 
una  singură  este  biserica  poporului  românesc  şi  aceasta  este 
cea  ortodoxă. 

Praznicul  încoronării  a  pus  înafară  de  orice  îndoială  sen¬ 
timentele  streine  de  adevăratele  interese  ale  neamului  pe  cari 
le-au  dovedit  prelaţii  bisericii  greco-catolice,  zisă  şi  ea  româ¬ 
nească.  Noi  cunoşteam  de  mult  aceste  sentimente.  Ştiam  că 
legătura  de  dependenţă  cu  catolicismul  cosmopolit,  care  îşi  are 
centrul  de  gravitaţiune  în  altă  parte,  a  pus  de  mult  pe  cârmui- 
torii  bisericii  unite  înafară  de  sfera  intereselor  naţionale  ro¬ 
mâneşti. 

Acum  au  rămas  pe  deplin  edificaţi  şi  acei  oameni  de  bine, 
mai  concilianţi,  cari  ici-colea  ne  făceau  imputări  de  confesio- 
nalism,  când,  pe  temei  de  fapte  şi  atitudini  potrivnice  aspira¬ 
ţiilor  neamului,  denunţam  mentalitatea  lor  pervertită  de  spiritul 
ultramontan,  în  care  şi-au  făcut  educaţia.  Prelaţii  uniţi  s’au  ab¬ 
ţinut  ostentativ  dela  cel  mai  mare  praznic  al  sufletului  româ¬ 
nesc  şi  întrucât  au  fost  totuşi  de  foiţă ,  ei  n'au  reprezentat  acolo 
poporul  românesc  aparţinător  bisericii  greco-catolice,  ci  *au  asi¬ 
stat  la  încoronare  in  numele  Sf.  Scaun >.  Aşâ  o  spune  clar,  prin 
intervievul  publicat  în  ziarul  «Lupta»,  nunţiul  papal  Ms.  Mar- 
maggi.  Ce  durere  sfâşietoare  a  încercat  sufletul  nostru  când.am 
văzut  căpeteniile  unei  biserici,  ce  se  zice  şi  ea  românească  şi 
naţională,  făcând  tovărăşie  celor  mai  declaraţi  vrăşmaşi  ai  fiinţei 
noastre  de  neam  românesc!  Au  simţit-o  şi  ei  şi  s’au  cutremurat 
pe  urmă  înşişi  ceice  săvârşiseră  fapta  asta  de  ruşine,  pe  care 
nu  o  vor  mai  puteâ  spălă  toate  apele  papistăşismului,  care  i  a 
adus  până  U  atâta  nesocotire  a  datoriilor  lor  cătrâ  Tron  şi  cătră 
Ţară.  Au  căutat  prin  gazetele  ce  le  stau  la  îndemână  să-şi  ate¬ 
nueze  greşala  şi  să  înmoaie  adevărul  crud  al  faptului  săvârşit 
«Unirea»  dela  Blaj  vrea  să  pună  răspunderea  în  sarcina  ortodoxis¬ 
mului,  care  a  «monopolizat»  încoronarea,  încât  uniţii  nu  s'ar  fi 

putut  apropiânici  de  biserica  încoronării.  «Gazeta  Transilvaniei* 
strigă  cu  indignare  că  «guvernul  a  exclus  dela  solemnitate  bi¬ 
serica  greco-catolică»,  «guvernul  a  împiedecat  ca  I.  P.  Sf.  Mi¬ 
tropolitul  Blajului  împreună  cu  episcopii  greco-catolici  să  nu 
participe  la  oficiarea  slujbei  în  biserică».  Aşă  se  lapădă  uniţii 
noştri  de  fapta  lor,  scoţându-ne  pe  noi  şi  ţara  «hoţ  de  păgubaş». 

Nu  ne  trece  prin  gând  să  ne  facem  apărători  ai  guver¬ 
nului,  căci  adevărul  îl  destăinueşte  însuşi  nunţiul  papal,  rechemat 
din  Orient,  ca  să  aranjeze  aici  cea  mai  jignitoare  scenă  ce  o 
puteau  produce  vlădicii  uniţi,  pentru  Rege  şi  Ţară.  Diplomaţia 
catolică,  altădată  atât  de  meşteşugită,  acum  hotărît  a  dat  greş. 
In  intervievul  publicat  tn  ziarul  «Lupta»,  spune  desluşit  nun¬ 
ţiu!  că  el  i-a  chemat  şi  pe  uniţi  să  aziste  Ia  încoronare.  Deci 
numai  cu  ordin  dela  papa  şi  în  numele  Sf.  Scaun  au  făcut 
umbră  pământului  la  Alba-Iulia.  Prin  urmare  Mitropolitul  Bla¬ 
jului  şi  episcopii  săi  nu  s’au  dus  acolo  ca  reprezentanţi  ai  po¬ 
porului,  pe  care  II  păstoresc,  nu  erau  exponenţii  sufletului  ace¬ 
stui  popor,  care  şi  azi  e  tot  aşă  de  ortodox  pe  cât  e  şi  român 
şi  cum  a  fost  tot  timpul  de  dinainte  de  1700.  Cu  adevărat  una 
e  poporul  cu  mentalitate  nefalsificată  şî  alta  sunt  prelaţii  Iul  şi 
îndreptătorii  de  azi  ai  bisericii  unite,  crescuţi  sub  influinţa  spi¬ 
ritului  dominant  al  ultramontanismului.  Noi  găsim  că  eră  chiar 
firesc  să  se  abţină  de  a  intră  în  biserica  încoronării,  cu  atât 
mai  mult,  că  —  dupăcum  spune  acelaş  interviev  —  «îi  opreâ  o 
tradiţie  milenară  de  a  azistă  la  slujbele  altor  confesiuni».  Ser- 
mană  biserică  unită  de  200  de  ani  cu  tradiţie  milenară I  Da,  da, 
abţinerea  catolicilor  noştri  de  rit  grecesc  «a  fost  o  măsură 
d ictată  de  protocolul  general  ecles  i astic»  —  o  spune 
nunţiul  respicat  in  interviev-ul  său;  deci  el  le-a  impus  unde 
să  stea  vlădicii  uniţi,  afară,  alături  de  romano-catoiici,  —  şi  deci  nu 
ortodoxii  i  au  împiedecat  de  a  intră  în  biserică,  lată  unde  suntem 
cu  naţionalismul  bisericei  unite!  Oricât  s'ar  trimbiţâ 
în  largul  lumii  că  «a  prezidat  în  frăţietate  cu  biserica  ortodoxă 
toate  actele  mari  istorice  de  dincoace  de  Carpaţi»,  că  «a  slujit 
neamul  împreună  cu  biserica  gr.-orientală»,  adevărul  dureros  e 
cel  vădit  la  Alba-Iulia,  ca  şi  în  tot  trecutul  de  jalnică  pomenire 
a  celor  peste  200  de  ani,  că  catolicismul  şi  cel  al  prelaţilor  uniţi, 
poartă  în  sine  tendinţa  centrifugală  faţă  de  înaltele  simţeminte 
şi  interese  naţionale  ale  neamului  românesc.  Uite,  cum  stau  la 
dispoziţia  protocolului  eclesiastic.  Acest  protocol  i-a 
împiedecat  acum  să  ia  parte  la  încoronare,  mâne  îi  va  face  să 
lipsească  dela  împlinirea  altor  datorii  cătră  Neam  şi  Ţară,  şi 
mai  apoi  nu  va  hesitâ  să  i  pună  de-a  dreptul  împotriva  intere¬ 
selor  Românismului,  pentruca  să  slujească  cu  credinţă  cauza 
«religiei  care  se  zice  amica  mai  mare  a  României».  Dumnezeu 
bunul  ne  va  feri  până  in  capăt  de  această  amiciţie! 

Iată  ce  însemnează  ascultarea  prelaţilor  uniţi  cătră  o  puterea 
din  afară  de  graniţele  statului.  Şi  acest  Stat,  de  Dumnezeu  păzit* 
este  dator  să  ţină  seamă  de  primejdia,  pe  care  o  poate  strecura: 
in  ţară  papa  deta  Roma,  prin  exponenţii  săi  de  printre  nou 

In  faţa  acestor  stări  de  lucruri  este  o  naivitate  desvinovăţirea 
I.  P.  S.  Sale  Mitropolitului  dela  Blaj  că,  in  acelaş  timp  cu  Te- 
Deumul  din  catedrala  încoronării,  «uniţii  au  celebrat  actul  re¬ 
ligios  în  biserica  lor,  aşâ  cum  protestanţii,  izraeliţii  şi  toate  ce¬ 
lelalte  culturi  l-au  serbat  în  templele  respective*.  Vor  fi  prăznuit 
ele  toate  confesiunile  în  templele  lor,  dar  aceasta  nu  i-a  îm¬ 
piedecat  pe  şefii  lor  să  fie  de  faţă  şi  In  biserica  încoronării 
Acolo  a  fost  episcopul  reformat  ungur,  episcopul  evanghelic 
săsesc,  marele  rabin  jidovesc,  şeful  religios  al  musulmanilor  şi 
reprezentanţii  tuturor  neamurilor  şi  confesiunilor  din  cuprinsul 
ţării;  numai  catolicii  de  rit  latin  şi  catolicii  de  rit  grecesc  au 
stat  afară,  deşi  toată  lumea  a  văzut  cum  li  s’a  făcut  invitaţia 
în  repeţite  rânduri  să  intre  în  biserică .  Dar  la  cununia  actua¬ 
lului  Rege  a!  Greciei  cu  principesa  Etisabeta,  cununie  săvârşită 
în  catedrala  mitropoliei  din  Bucureşti,  prelaţii  uniţi  au  luat  parte  l 
Atunci  nu  eră  protocolul  papei?! 

Noi  nu  ne  putem  opri  aici  cu  apreciarea  atitudinei  pe  care 
au  avut’o  la  Alba  lulia  prelaţii  catolici  de  rit  grecesc —  cei  de 
rit  latin  şi  de  neam  străin  nu  ne  impoartă.  —  Din  fapta  lor  noi 
trebuie  să  scoatem  o  concluzie  hotărâtoare:  Tot  românul  care 
e  şi  creştin  adevărat  trebuie  să-şi  tragă  bine  seama  cu  datoria, 
sa  de  a  lucră  din  răsputeri  ca  să  readucă  şi  să  întoarcă  din 
rătăcire  pe  fraţii  cari  cu  toate  zilele  ce  trec  se  îndepărtează  tot 
mai  mult  în  pustiul  prăpastiei,  în  care  nu  trebuie  lăsat  să  piară, 
nici  un  fiu  al  neamului. 

Şi  alături  de  această  îndatorire  a  individului  trebuie  să  se 
pună  datoria  colectivităţii,  a  statului:  Socotim  de  mare  om  politic 
pe  acela  care  va  şti  angaja  toate  forţele  organizate  în  stat  pentru 
a  înlătură  cât  mai  îngrabă  această  meteahnă  străină,  care  ne 
tulbură  liniştea,  ne  strică  unitatea,  ne  stânjineşte  concentrarea 
forţelor  şi  nizuinţelor  spre  acelaş  ideal,  care  este  un  neam ,  o 
ţară ,  o  biserică .  (P.) 

* 

Ce  fac  alţii.  In  ţara  noastră  toate  confesiunile  se  bucură 
de  libertate  neturburată  şi  de  cel  mai  larg  sprijin  din  partea 
statului,  chiar  în  detrimentul  şi  cu  neîndreptăţirea  bisericeî  orto¬ 
doxe.  Aceasta  e  ţinută  în  starea  pe  care  o  aduce  din  maşterul 
ei  trecut  de  asuprire,  pe  când  confesiunilor  minoritare  li  s’au 
păstrat  toate  privilegiile  şi  favorurile  ce  le-au  avut  sub  stăpâ¬ 
nirea  ce  le  a  ocrotit  în  trecut.  Aceasta  e  o  situaţie  care  ne* 
revoltă  pe  zi  ce  trece  şi  pe  care  nu  vom  mai  tolera  o! 

Alţii  ştiu  să  reacţioneze  într’un  chip  demn  de  însemnă¬ 
tatea  ce  o  au  în  vieaţa  statului,  faţă  de  orice  jignire  li  se  aduce 
conştiinţei  lor  religioase  şi  drepturilor  bisericeşti.  Un  caz  de 
acest  fel  s’a  petrecut  —  după  cum  scriu  jurnalele  —  nu  de  mult 
în  Olanda,  a  cărei  populaţie  înţelege  să-şi  afirme  conştiinţa  sa 
protestantă  cu  toată  energia.  Nunţiul  papal  numit  pe  lângă 
guvernul  olandez,  cu  ocaz  a  prezentării  scrisorilor  sale  de  acre¬ 
ditare  a  îndrăznit  să  afirme,  în  prezenţa  Reginei,  că  vine  ca 
reprezentant  al  «locţiitorului  lui  Hristos  pe  pământ»,  voind  să 
obţină  pentru  această  formulă  recunoaşterea  tacită  a  Reginei 
care  stă  în  fruntea  statului  olandez.  Îndrăzneala  aceasta  a  in¬ 
dispus  într’o  aşâ  măsură  poporul  olandez.  încât  nunţiul  papal 
a  trebuit  să-şi  ceară  dela  «locţiitorul  lui  Hristos  pe  pământ» 
imediata  sa  revocare. 

Aşa  alţii.  Ce  face  nunţiul  papal  din  România?  Nu  ştim 
ce  va  fi  spus  el  cu  ocazia  prezentării  scrisorilor  sale  de  acre¬ 
ditare,  —  vedem  însă  cum  din  zi  în  zi  îi  creşte  îndrăzneala  şi 
Işi  ia  roluri  pe  cari  nu-i  permis  să  le  aibă.  in  decursul  anului 
trecut  şi  a  anului  acestuia  a  făcut  călătorii  misionare  dealungul 
şi  dealatul  ţării,  prin  Ardeal,  Banat.  Bucovina,  Moldova  etc. 
Cu  ocazia  vizitei  sale  la  Bla)  din  anul  trecut,  a  cutezat  să  spună 
în  catedrala  de  acolo,  că  misiunea  slugilor  sale  «unite»  e  să 
iitroducă  papistaşismul  în  sânul  întregului  popor  românesc, 
scăpându  1  de  «ortodoxismul  neortodox».  La  Cluj  i-au  eşit  un¬ 
gurii  întru  intimpinare  la  gară  cu  emblema  Ungariei  La  Timi¬ 
şoara  a  promis  episcopului  Glattfelder,  care  caiomniase  statul 
român,  că  va  fi  «fidelis  interpres  apud  papam»  a  simţemintelor 
ce  i  îe*a  tălmăcit  episcopul.  Se  ştie  ce  atitudine  a  avut  şi  ce 
atitudine  a  impus  prelaţilor  uniţi  cu  ocazia  actului  încoronării, 
iar  prin  organul  său  «Albina»  de  o  iezuitică  impertinenţă,  in¬ 
sultă  zi  de  zi  biserica  noastră  ortodoxă. 

Ei  bine,  în  faţa  acestor  acte  nesocotite,  suntem  datori  să. 
ne  întrebăm:  ce  rol  are  nun|iul  papal  în  România?!  Dacă  el  e 
reprezentantul  diplomatic  al  scaunului  papal  pe  lângă  guvernul 
român  (dar  tocmai  aceasta  nu  ne  trebuiâ)  —  atunci  cum  tole¬ 
rează  guvernul  ca  Ms.  Marmaggi  să  facă  pe  agentul  de  pro¬ 
pagandă  papistaşă,  jignind  cu  temeritate  biserica  ortodoxă  a 
ţării  ?  I  Dacă  nu  se  vor  luă  măsuri  din  partea  guvernului  faţă 
de  uitările  de  sine  ale  nunţiului,  se  va  angajâ  conştiinţa  mili¬ 
oanelor  de  credincioşi  ortodocşi  să  facă  acest  lucru.  Pentrucă 
nu  putem  tolerâ  să  fim  insultaţi  zi  de  zi  din  partea  unui  om 
care  şi- a  uitat  toate  îndatoririle  de  oaspe  în  mijlocul  poporului 
românesc.  Să  se  ştie! 

Un  seminar  al  orfanilor  de  războiu  s’a  inaugurat  ta 
Câmpulung  in  ziua  de  11  Noemvrie  a.  c.  in  care  îşi  fac  edu¬ 
caţia  orfanii  de  războiu,  cari  îmbrăţişează  cariera  preoţească. 
De  faţă  a  fost  I.  P.  Sfinţitul  Mitropolit-Primat  Miron  Însoţit  de 
P.  S.  S.  arhiereul  Evghenie  Humulescu,  vicar  şi  de  directorul 
cancelariei  Dr.  Nicolae  Popescu  şi  mulţi  reprezentanţi  ai  auto¬ 
rităţilor  politice  şi  administrative. 


Un  muzeu  bisericesc  se  va  infiinţâ  din  iniţiativa  dlui 
profesor  N.  /orga  în  bisericuţa  sf.  Visarion  din  Bucureşti  pentru 
păstrarea  odăjdiilor  bisericeşti,  cari  prezintă  o  valoare  de  artă 
sau  de  vechime.  <A  le  lăsă  aruncate  ca  astăzi,  a  îngădui  di¬ 
strugerea  unui  preţios  element  de  artă  care,  dacă  nu  a  fost 
fabricat  la  noi,  are  totuşi  pentru  istoria  artei  vestmântului  o 
deosebită  importanţă;  a  le  adună,  clasifică  şi  a  le  păstră  e  a 
datorie  culturală. 

Cum  aici,  In  Bucureşti,  bisericuţa  sf.  Visarion,  a  fost  in- 
iocuită  printr’o  clădire  nouă  şi  astăzi  stă  pustie,  supusă  dărâ- 
mârei,  cuprinsul  acestei  zidiri  în  bun  stil  tradiţional,  e  potrivit 
pentru  a  adăposti  muzeul  de  odăjdii  bisericeşti». 

Cu  o  astfel  de  motivare  dl  prof.  lorga,  având  şi  asentimentul 
Ministerului  cultelor,  chemat  să  întreţină  acest  muzeu,  a  prezentat 
parlamentului  şi  un  proiect  de  lege,  care  prevede  muzeul  central 
la  Bucureşti,  cu  sucuisale  la  Iaşi,  Sibiiu,  Chişinău  şi  Cernăuţi. 


Căsătoria  religioasă  in  noua  constituţie  a  Ţării  trebue 
să  intre  cu  putere  obligatorie,  nu  pentrucă  aşă  judecă 
majoritatea  comisiei  încredinţată  cu  pregătirea  proiectului  de 
constituţie,  ci  pentrucă  aşă  pretinde  sufletul  popular  al  nea¬ 
mului,  religios  mai  presus  de  orice  altă  caracterizare  i-s’ar  puteâ 
da.  Puterea  de  îndreptare  şi  ascendentul  pe  care  II  are  Bise¬ 
rica  asupra  mulţimii  nici  acum  şi  nici  în  viitorul,  oricât  de  în¬ 
depărtat,  sperăm,  nu  va  puteâ  fi  înlocuit  prin  nimic.  Numai  o 
mentalitate  străină  de  sufletul  poporului  românesc  ar  puteâ 
crede  că  fotPun  moment  dat  acest  suflet  ar  puteâ  fi  cârmuit  şi 
prin  alte  mijloace  decât  Biserica  sa,  la  întâiul  loc.  De  aici  ne¬ 
cesitatea  inexorabilă  de  a  păstră  şi  în  noua  constituţie  locul 
de  întâiul  factor  educativ  pentru  cetăţeni  Biserica  ortodoxă, 
cu  toată  comoara  ei  de  învăţătură  religioasă,  păstrată  in  cură¬ 
ţenia  ei  primordială. 


